
Latvijai 
AUGUSTS BROCIS 


Pār Tevi, Latvija, līst mirdzošākā slava, 

Vairs zemes svētākas par Tevi manīm nava. 
Ar brāļu asinīm ik teka apslacīta, 

Lai spoži mirdzētu Tu savas brīves rītā, 

Kā tauta lepnākā pie dzintarjūras krasta, 

Kam karogs mūžīgais uz mūžiem uzvilkts mastā. 
Pār Tevi, Latvija, līst saules zelta svelmes, 
Kas kādreiz nirusi no nebrīvības dzelmes, 

Kā diena gaišākā nu mirdzi atkal koši, 

It visu tautu saimē lepni uzvaroši. 

Par Tevi svētākā, kas apspiesta reiz tika, 

Uz brīves altāra daudz savas galvas lika 

Reiz dēli, sirmgalvji ar varoņgaru sirdī ... 
Vēl laikus bijušos Tu kara troksnī dzirdi, 

Kas visu pāršalkdams, kā rudenīgi vēji, 

Šai dienā pāri skan nu atkal simtkārt spēji. 
Kas mūžam klusuši zem zemes sešām pēdām, 
Šai dienā slavenā nu nirst no gadu grēdām, 
Lai tie ar dzīvajiem vienkopus Dievu teiktu, 
Un Tevi, Latvija, šai lielā dienā sveiktu. 

Lai slava varoņiem pie Daugavas un Skrundas. 
Kad tautai sita kādreiz drūmas likteņstundas, 
Tur rota rotai blakus lielā cīņā stājās, 

Pār galvu brīves karogs plivinājās, 

Caur nakti tumšāko ar šķēpu asi trītu 

Tie visiem atnesa mums jaunu brīves rītu. 

Tu tagad varena it visā tautu saimē, 

Un Tevi pavada caur mūžiem pati laime, 

Tev lauki krāšņākie un lepnākās no druvām. 
Caur cīņu varenu mēs tos uz mūžu guvām. 
Tev pļavas treknākās un jaunās celtnes slienas 
Tas gars, ko atnesa mums kādreiz maija dienas, 
Kad tauta pamodās reiz kā no sapņa ļauna, 
Kad Vadons cēla Tevi atkal godā jaunā, 

Lai krāšņi mirdzētu Tu mūžos koši 

It visu tautu saimē lepni uzvaroši. 

Pār Tevi, Latvija, līst mirdzošākā slava, 
Vairs zemes svētākas par Tevi manīm nava. 
Ar brāļu asinīm it taka apslacīta, 

Lai koši mirdzētu Tu savas brīves rītā, 

Kā tauta lepnākā pie dzintarjūras krasta, 

Kam karogs mūžīgais uz mūžiem uzvilkts mastā. 

Mazpulku Virsvadonis Dobeles nometnē 


Valsts Prezidenta un mazpulku virsvadoņa 
Dr. K. Ulmaņa runa mazpulku nometnē 


Dobelē 


Valsts. Prezidents Dr. K. Ulmanis svētdien. 1936. g. 
12. jūlijā, ieradās Jelgavas novada mazpulku nometnē Dobelē, 
kur teica šādu runu: 

„Mazpulku dalībnieki, mazpulku vaditāji, mazpulku dalīb- 
nieku tēvi, mātes, brāļi, māsas un mūsu pašvaldību un sabiedrisko 
organizāciju pārstāvji! 

Šodien man te nākas runāt mazpulku nometnē kā mazpulku 
virsvadonim. To es darīšu, griežoties vispirmā un galvenā 
kārtā pie pašiem mazpulku dalībniekiem un mazpulku. vaditā- 
jiem. Bet nebrīnāties jūs, kas pie mazpulku saimes tieši « ne- 
piederiet un kuriem jau mazpulku dienesta gadi garām, ka viens 
otrs vārds mo tā, ko es teikšu, arī jums liksies 
noderīgs. | 


Mazpulku dalībnieki, katrreiz, kad es pie jums ierodos, kā 
svaiga, spēcīga pavasara vēsma skar mani un manu sirdi aiz- 
kustina jūsu atbilde uz sveicienu; kad es pie jums griežos un 
aicinu jūs lieliem augt, jūs atbildat visi kā viens — augsim 
Latvijai! Sirsnīgāka, nozīmīgāka un arī skaistāka sveiciena un 
atsveiciena nevaram iedomāties, un šis sveiciens top jo zīmīgāks 
vēl tādēļ, ka viņš pats par sevi ir nevien sveiciens, bet arī 
solījums; šim jūsu teicienam, ko jūs 
pie sasveicināšanās arvien izsakāt — 
āugsim Latvijai — tam vajaga no jūsu 
lūpām atskanēt kā patiesam solījumam, 
tam vajaga arī.jūsu sirdīs ieskanēt un tur palikties kā patiesam 
solijumam. Jūs jau ari rādāt. ka šos vārdus jūs me tikai iz- 
runājiet, bet ka šie vārdi ir daļa no jums. Jūs to rādāt jau 
ar to, ka visos svinīgos gadījumos, sākot savu darbu, visās 
savās sanāksmēs kā pirmos vārdus izrunājat un skandināt 
„Lai ar sauli laukā ejam," jums jau ir tā atziņa, ka katra 
diena būs laikam par isu, lai šo savu pirmo solijumu godam 
pildītu un veiktu, un tāpēc jūs sākat jau agri — tūliņ ar 
saules lēktu. Katrā ziņā vismaz jūsu vadītājiem un tiem, kas 
jūs ir mācījuši un mācīs uz priekšu, ir skaidrs, ka saule vakarā 
noriet un atkal ir viena diena aizgājusi, atkal viens laika sprīdis 
prom, ko neka» nevar atgriezt atpakaļ. To, kas šai laika sprīdī 
nokavēts, katru nepabeigtu darbu tajā dienā neviens vairs ne- 
padarīs, un tas kā smaga nasta gulsies virsū nākošai dienai 
(Applausi). Ļaujiet man šinī. vietā pateikt, ka arī tie, kas nav 
vairs mazpulku rindās, klusām šo sveicienu līdzi sakāt. savās 
sirdīs — augsim : Latvijai! Un jāaug "mums būs lidz pašam 
pēdējam elpas vilcienam, lai visiem mums stāv prātā šie vārdi 
un šīs domas: augsim Latvijai, ar saules lēktu laukā iesim, un 
tad vakarā pārdomāsim, vai viss tas, kas bija veicams, ir pa- 
veikts, jo diena ir prom un vairāk atpakaļ negriezīsies. 

Tā strādādami, tā domādami un dzīvodami, mēs tuvināsi- 
mies viena cita aicinājuma izpratnei un uzņemšanai sevī, lai 
rastos griba arī šim aicinājumam dzīvot. Jūs atminaties, ka 
15. maija svētkos Rīgā šogad mēs sākām skandināt vienu jaunu 
skaistu dziesmu, un šīs dziesmas pirmā rinda un virsraksts ir 

„Tev mūžam dzīvot, Latvija! Es to saku 
tādēļ, lai vēl jo vairāk padziļinātu nozīmi un svaru jūsu 
teicienam — augsim Latvijai, augsim Latvijai, par kuru mēs 
dziedam — „Tev mūžam dzīvot, Latvija!" Kam no jums 
pēc beigta dienas darba ir izdevīgi vakarā klausīties mūsu radio, 
tie dzirdēsiet šo dziesmu ļoti bieži arī tur skandinām. Tā tad 
katra mūsu diena sākas ar dziļu solijumu un beidzas ar lielu 
atgādinājumu — tev mūžam dzīvot, Latvija! 6WUn katrs mēs 
esam spiests prasīt vakarā, šos vārdus klausīdamies un priecā- 
damies par šīm daiļajām skaņām: „Jā — un mana daļa priekš 
tam, lai Latvija mūžam dzīvotu? Vai mana daļa te 
ir lietā likta, vai mans uzdevums ir 
pildīts, jeb man šodien ir kaut kas aizmirsies un aizkavējies? 
Ja mūsu pienākums šai ziņā nebūs izpildīts, tad jo biežāk mēs 
dzirdēsim šo atgādinājumu, jo mazāk būs to vakaru, kad mums 
būs ar rūgtumu jādomā: nē, daudz kas palicis nedarīts! Jo 
biežāk mēs klausīsimies vārdos „Tev mūžam dzīvot, Latvija,” 
jo drīzāk mēs tuvosimies tam brīdim, kad dažā labā vakarā 
mēs varēsim ar paceltu galvu, ar spožumu acīs klausīties un 
teikt: „Jā, es arī biju tur klāt un. padarīju savu pienākumu." 
Tā tad augsim Latvijai, augsim mūžīgai Latvijai! 


Kādai jābūt šai Latvijai, priekš kuras mēs augam un augsim, 
priekš kuras augs arī nākamās paaudzes? Īsos vārdos to 
varētu izteikt tā, ka šai Latvijai jābūt stipiein pamatiem. 
Bet kuri pamati būs visstiprākie? Vai tie, kur būs salikti 
akmeņi, ķieģeļi, cements un betons? Mēs labi zinām un pa- 
mazām jūs, jaunie, arī to mācāties, ka visstiprākie pamati ir 
tie, kuri visdziļāk sniedzas zemē iekšā. Tāpēc padomāsim par 
to, ka mums pašiem vajaga būt tādiem, ka mūsu saknes šinī 
mūsu zemē sniegtos jo dziļi iekšā. Šīm saknēm dziļi iesniegties 
mūsu zemē un tur nostiprināties mēs varam ļaut ari tādā 
kārtā, ka mēs gribam iepazīties ar mūsu tautas um zemes pa- 
gātni, gribam ieskatīties mūsu zemes un tautas vēsturē un 
pārliecināties, ka tur visa skatāma vidū lielā vairumā un 
pārākumā ir labais, stiprais, spēcīgais, tas, kas cilvēci ir cēlis 
un uz priekšu vedis, tas, kas mūsu tautu ir vedis cauri visiem 
gadu tūkstošiem un viņu atvedis pie sava mērķa, kur mēs 
šodien stāvam. Tad, ja mēs kavēsimies pie šīm lietām, mēs 
arī zināsim un jutīsim, ka mūsu saknes ir dziļi zemē nostipri- 
nājušās. Tad mēs jautāsim sev un atradīsim atbildi, ka, lai 
Latvija būtu mūžīga un patiesi stipra un stāvētu uz drošiem 
pamatiem, tad mums vajadzēs bruņoties ar tēvzemes mīlestību, 
ar ticību mūsu darbam, mūsu uzdevumam, visai mūsu nākotnei, 
ar ticību tam, ka mēs spējam to veikt, ko mēs sākam, un iz- 

vest galā to, pie kā ķeramies. Un vēl — lai Latvija varētu 
mūžīgi būt, ir nepieciešams, lai viņai būtu drošība. 
Šo drošību mūsu valstij, Latvijai, dos mūsu darbs, mūsu darba 
panākumi. Bet ne tikai darbs un darba panākumi būs drošības 
ķīlas, bet tai pašā laikā mūsu sirds domas, mūsu ticība un 
mūsu paļāvība ļoti lielā mērā palīdzēs šo drošību radīt, kaut 
jel vispirms tikai kā drošības sajūtu, kura tad vēlāk pieņems 
konkrētākas formas. 

Un kad jums ir iespēja un izdevība katru dienu paklausīties, 
kā Rīgā plkst. 13. mainās sardze pie mūsu Brīvības pieminekļa, 
tad es gribu jums šodien pateikt, ka tanī brīdī, kad jūs visi 
kājās stāvat um klausāties šīs 3 minūtes sardzes maiņu, tad 
nenolaižiet acis, nekautrējaties, ja jūsu sirdis iedrebas un jūs 
pārņem tāda jauna sajūta: redzi — šī ir mūsu valsts, šī ir 
mūsu Latvija, šī ir pateicība varoņiem, kas ir krituši, lai mums 
labāk klātos. Mēs katru dienu par jaunu apliecinām savu 
ticību, savu paļāvību Latvijai kopā ar tiem, kas dienu dienā 
tur stāv sargu vietās. Nekautrēsimies, ja mūs pārņem tāda 
sajūta, ka mēs esam viens ar viņiem, mēs visi stāvam par 
mūsu tautas un valsts drošību tagadnē un nākotnē. Tā būs 
pazīme, ka mēs esam pareizi izpratuši to, kas ir tēvzeme, kas 
ir tēvzemes mīlestība, un arī nākuši pie skaidrības, ka tēvzemes 
drošība un pastāvēšana atkarājas no tā, kādi dēli un meitas ir 
šai tēvzemei; tad mēs sīkam izjust, kādiem jābūt mūsu tēv- 
zemes dēliem un meitām, un ko mēs jau esam padarījuši, lai 
mēs varētu tādi būt, un kas vēl palicis darāms. Tā tad, 
klausoties šīs jaunās dziesmas skaņās un vārdos un klausoties 
sardzes maiņu, zināsim, ka šie ir brīži katru dienu, kas mūs 
sauc, lai ceļamies kājās un par jaunu sevi pārbaudām un topam 
dienu no dienas labāki. 

Mazpulki, jūs gribat augt Latvijai, gribat augt Latvijai, 
kura lai mūžīga būtu. Kā lai jūs ar savām mazajām rociņām, 
ar savām mazajām sirdīm to panākat? Kā tas izpaudīsies? 
Atļaujiet man jums nedaudzos vārdos pateikt kaut ko par jūsu 
uzdevumiem, par jūsu darbu un darba izpildīšanu, minot 
piemērus taisni no jūsu pašu dzīves. : 

Jūsu uzdevumi ir ļoti daudzējādi. Jums ir savi puķu, vai 
zāļu, vai labibas lauciņi, vai arī kustoņi, mazi vai lieli. Par 
visu to jūs katrs varat teikt: tās ir manas puķes, tās ir 
manām rokām dēstītas, m anā lauciņā vispirms uzdīgušas. 
Papriekš jūs iztaisāt vai nu domās, vai uz papīra mazu zīmējumu, 
kādai dobītei vajaga izskatīties, kādam lauciņam vajaga būt. 
Un tad jūs paši savām rokām visu laiku kopjat to, ko jūs esat 
dēstījuši; jūs iemīiļojat to un sakāt: redzi: tās ir manas puķes, 

tas ir mans labības stūrītis. Un jo lielāks jums top prieks par 
to, ko par savu saucat, jo dziļāk tas ieslēdzas sirdīs. 

Ja jūsu sirdis vispār spēj priecāties, ja jūsu sirdīs sprēgā gaišā 
uguntiņa, tad arī tēvija, valsts um tauta tur ierindosies un vietu 
atradīs. Šo visdziļāko un karstāko mīlestību pasaulē jūs iemā- 
cīsaties no sava darba. Paliksim vēl pie piemēra ar zāļu vai 
labības asniem. _lr vajadzīgs, lai jūs zemi pēc iespējas labi 
sagatavotu, lai sēkla būtu vislabākā. Ir jāskatās, lai neiesējas 
kaut kas, kas nav pilnvērtīgs, jo no tā pilnvērtīgas ražas nebūs. 
Jūs to visu darāt ar mīlestību un aizrautību. No šejienes tikai 
viens mazs solītis ir tālāk līdz tēvijas, tautas un valsts 
mīlestībai. Ja mēs augsim, gribēdami Latvijai dzīvot, tad arī 
uz to ir jāsagatavojas, cik labi vien iespējams. Jums jāapbru- 
ņojas ar zināšanām, jārūpējas, lai jūsu spēki augtu savā pilnībā, 
lai jūs būtu stipri un izturīgi savā darbā un spētu tam atdo- 
ties, atdoties lielajā dzīvē saviem darbiem, saviem uzdevumiem 
ar visu sirdi un dvēseli, ziedojot darbam paši sevi un atdodot 
tam visus savus spēkus um zināšanas. Te jūs mazu soli 
sperdami, no savas tagadējās mazās dzīves varējāt tūliņ mācī- 
ties un izprast, ko prasīs lielā dzīve savā vissvarīgākajā mo- 
mentā, savā visdziļākajā, vissvarīgākajā daļā — zīmējoties uz 
valsti, uz tautu, uz tēviju, zīmējoties uz mūsu Latviju. 

Un tad — kur jūs ņemsiet piemērus, kā jūs gatavosaties 
Latviju sargāt un tai upurus nest? Es atkal ņemšu piemēru 
no jūsu darba. Pavasarī pirmie asni lien ārā no zemes, un 
uzreiz jums paliek bail, ka salna nāks, jums rodas bažas, ka 
tikai nenosalst tas, kas ir uzdīdzis. Kur tad paliek viss no- 
gurums, viss apnikums, visi citi kārdinājumi un vilinājumi? 
Katram no jums ir tikal viena doma prātā: papriekšu man 
jāpasarga no salnas savi dēstījumi. Lai miegs pagaida, lai no- 
gurums aiziet! Vai jums nav gadījies, ka sevišķos apstākļos 
dežu labu nakti jums stundām jāsēž klāt pie saviem dēstīju- 
miem, jo citādi var visas jūsu pūles izjukt? Tad jūs ne tikai 
aizmirstat savu nogurumu, bet jums pat izzūd visas bailes par 
to, ka jums pašiem briesmas draud, — varbūt jūs paši variet 
sasaldēties vai kas cits var notikt. Bet jūs domājiet tikai par 
to, ka jāglābj tas, kas ir mīļš un dārgs. Un ja tomēr ir kas 
slikts noticis un jūs neesat paguvuši to izglābt, cik karstas 
asaras tad rit jums pār vaigiem, kad jūs sakāt: „Ak, kaut es 
būtu pasteidzies!'' Tāpat būs vēlāk, runājot par tēvzemes 
sargāšanu. Jūs redzēsiet, kad būsiet lieli izauguši, ka tas ne- 
maz nav svešs darbs, jo jūs jau no mazām dienām esiet pie- 
raduši mazpulkā rūpēties un gādāt par to, kas ir mīļš un dārgs. 
Ja mēs varam teikt, ka visdārgākais un mīļākais 

pasaulē. ir_-mūšu. Valsis, -.mūsģu”' tauta, 
mūsu tēvija, tad nebūs jābrīnās, ka viss tas, kam va- 
jaga nākt, arī atnāks. Es ar šiem vienkāršiem piemēriem tikai 
parādīju, kā jūs ieaugat savā lielajā dzīvē. 

Padomājiet, cik apskaužams uzdevums ir mazpulku vadī- 
tājiem. Mazpulku dalībnieki viņu priekšā ir tie paši mazie 
asniņi, tās pašas mazās puķu lapiņas, kā īstie asniņi, dīglīši un puķu 
lapiņas. Viņu roku glabāti un kopti, viņu sirds siltuma sildīti, 
viņu acu spožuma gaismā vadīti, mazpulku dalībnieki aug un 
attīstās, aug lielajai dzīvei, kas prasīs daudz, bet kuras prasību 
pildīšanai viņi būs tad vislabāk sagatavoti. 

Mazpulki māca savus dalībniekus un arī vadītājus, kā tikt 
galā ar visām dzīves grūtībām, māca neko neatstāt nepabeigtu 
un nepadarītu. Ja ko esi sācis, tad padari līdz galam, lai arī 
cik grūti būtu! Savā darbā mazpulku dalībnieki "mācās sav- 
starpēju palīdzību, savstarpēju izpalīdzību, mācās uzupurēšanos, 
mācās paši sevi aizmirst.  Mazpulki "mums māca patstāvīgu 
darbību, neatlaidību un izturību. Šai organizācijai ir tas 
labums, ka te darbs rauj pašu darītāju līdz. Šis darbs nav 
tāds, ko varētu apturēt, vai likt tam šķēršļus ceļā. Mazpulku 
dalībnieki pierod pie darbiguma, uzņēmības un iegūst daudz 
citu labu īpašību. Viņi, nekad nevarēdami apstāties, pierod arī 
pie tā, ka cilvēkam liels atspaids dzīvē ir stipra griba 
tikt uz priekšu. Tālāk mazpulki mācās saprast un 
atzīt, ka ar vienādiem centieniem un nopietnību jāpadara tiklab 
tie darbi, ko mēs saucam par lieliem un svarīgiem, kā arī tie, 
ko mēs uzskatām par maziem un sīkiem. Taini šie par ma- 
ziem atzīmētie darbiņi ir viena lielā pasākuma mazākie loceklīši, 
kas ir vajadzīgi, lai lielie darbi labi izdotos. Visi darbi prasa 
vislielāko enerģiju, spēku, zināšanas un aizraušanos. Mazpulku 
dalībniekiem jāpierod nešķirot darbus tādos, kas būtu sevišķi 
patīkami, un tādos, kas ir gan vajadzīgi, bet nepatīkami. 

Visas šīs īpašības, ko mazpulku dalībnieki iegūst, kopā 
saņemtas, palīdz radīt, celt un nostiprināt vienu jo dārgu 
mantu katra cilvēka dzīvē, bez kuras dzīvē ir pavisam grūti 
tikt galā ar saviem darbiem un pienākumiem: šīs īpašības no- 
stiprina un izaudzina cilvēka raksturu, kas dod cilvēkam 
spēju katras grūtības, katra vissarežģītkā jautājuma priekšā 
pastāvēt. Šis raksturs, stiprais, spēcīgais, uz dziļiem pamatiem 
celtais — tas dos mums vēl to klāt, kā mums bieži trūkst. 
Mums vēl. dzīvē bieži trūkst tā, ko varētu nosaukt vienā vārdā, 
kas mums ir vēl svešs un neparasts, kas ir ņemts varbūt no 
kara dienesta, no aizsargiem: šo īpašību, šo jauno spēku un 
spēju sauksim vārdā „stāja. Lai mēs katrreiz kā nazis ne- 

saliecamies, lai mēs arvien varam nostāties, lai citi cilvēki, kad 
viņi atnāk pie mums, zina, ka viņiem ir darīšana ar cilvēkiem, 
kas zina, ko viņi grib, un zina arī, ko viņi var, un zina, ka viņi 
visu izvedīs līdz galam, ko iesāks. (Aplausi). Lai padarītu šo 
īpašību un speku, par ko es. runāju, mums tuvāku, es pateikšu, 
ka vienā punktā mēs drīzi vien sevi noķersim un teiksim, ka 
mums šīs stājas trūkst, jo tai stājai jābūt nevien uz ārieni, bet 
iekšējai, garīgai. (Aplausi). 

Pie šīs jaunās īpašības un jaunā spēka pieder viena lieta — 
tā ir mazvērtības sajūta. Mēs bieži izliekamies paši sev maz- 
vērtīgāki, nekā mēs esam patiesībā un nekā drīkstam būt. Es 
gribētu teikt, kā ši mazvērtības sajūta ir izskaužama, galīgi ar 
uguni izdedzināma! Mums ir tiesība justies vērtīgiem, jo nav 
nekā tāda, kas pierādītu, ka mēs esam mazvērtīgi. (Aplausi). 

Pilsētas galva Vanaga kungs šodien mani apsveica ārkārtīgi 
sirsnīgiem un mīļiem vārdiem, novēlēdams man visu labāko un 
izteikdams savu gandarījumu par to, kas līdz šim mūsu valstī 
veikts. Es varu tikai no savas puses pateikties un novēlēt, lai 
arī Dobeles pilsēta iet tāpat, kā līdz šim, uz priekšu, lai arī 
iekšēji viņa attīstās pēc savām spējām. Jūs, Dobeles pilsoņi, 
esat atbildīgi par to, cik Dobeles pilsēta ir skaista, un vai uz 
to ir vērts braukt viesos. Es gan domāju — var braukt droši! 


Mēs par maz pazīstam savu pagātni. Ņemiet kaut jūsu 
Dobeli. Vai jūs zināt Dobeles pils vēsturi un visu, kas ar to 
saistīts? Senāk te dzīvoja zemgaļi. Dobele kā vieta ar savu 
nosaukumu ir bijusi te jau priekš svešinieku ienākšanas 
Jelgavas-Dobeles apgabalā. Mēs lasām, ka Dobele parādās 
Ordeņa papīros 1254. gadā. Kāpēc viņa parādās? Tāpēc, ka 
te bija latviešu pils, kas aizstāvēja visu šo zemes gabalu. 
Es jums gribu teikt, ka veselus 40 gadus viņi te kāvās un 
sitās un savas galvas nolika te pie tā pilskalna. (Prezidents 
norāda uz tuvējām pilsdrupām). Vesela paaudze zemgaliešu 
izturēja šo cīņu. 40 gadi bija vajadzīgi, lai panāktu to, ka 
latviešu pili galīgi nodedzināja. Vai tie bija vīri, kas mazvērtīgi 
likās, kas nebija spējīgi nāvei acīs skatīties um savas galvas no- 
likt? Taču tādi viņi nebija! 

Ar šo piemēru es gribēju rādīt, kas pieder pie stājas. Es 
esmu drošs, ka mēs vēl to stāju dabūsim! (Aplausi). Ja arī 
viena saujiņa paliksies, kas šo stājas daļu neatzīs un nedabūs, 
tad šī saujiņa ir pavisam viegli vējā paceļama. (Aplausi). 

Mēs uz priekšu nenolaidīsim rokas neveiksmes gadījumā, bet 
teiksim: sāksim atkal no jauna! 

Mēs varam teikt, ka mūsu mazpulki ir laba skola, kas māca, 
kā gatavoties lielajai dzīvei, kā pierast pie tās uzdevumiem, 

darbiem, to pildīšanas un izvešanas. Mēs še mazpulkos mācā- 
mies vēl vienu lietu, kuru es arī gribu nosaukt vārdā: mēs 
mācāmies pazīt lielu spēku dzīvē, kas pastāv iekš tam, ka ja 
kaut kādu uzdevumu vai darbu nevar padarīt viens cilvēks, 
tad divi var; ja divi par maz, tad trīs var; ja vajadzīgs, var 
ņemt palīgā kaut visu pagastu, apriņķi, pilsētu vai valsti. 
Mēs liekam atskanēt vārdiem: vienība, vienprātība, kopā iešana, 
kopā turēšanās. Mazpulkos jaunā paaudze tiek pie šīm lietām 
pieradināta jau no mazām dienām. Bez šis vienprātības un 
vienības atzīšanas un pildīšanas dzīvē uz katra soļa, mēs labi 
zinām, ka nevar būt un nebūs Latvijas, par kupu varētu pie- 
pildīties mūsu lūgšana: „Tev mūžam dzīvot, Latvija!"  Atmi- 
naties visi, ka šī vienība un vienprātība ir nepieciešama. 
Mazpulku vadītāji, jūs bieži esat lasijuši vai dzirdējuši teicienu: 
„Kāds vadītājs, tādi vedamie." To var attiecināt arī uz maz- 
pulkiem un teikt, ka mazpulkos katrs dalībnieks ir un būs tik 
labs, cik labs ir viņa vadītājs. Tāpēc uz vadītājiem guļ lielā 
atbildība, kas viņiem ir jāapzinās. Viņu pienākumu pildīšanā 
lielu lomu spēlēs netikai zināšanas un spējas, bet arī raksturs, 
un sevišķi tā mazā stājas daļiņa, par kuru es jau runāju. Ja 
nāk grūtības, tad vadītājam vajaga būt klāt, un jo lielākas 
grūtības, jo tuvāk viņam jāstāv tiem, kurus viņš ved un vada; 
un ja briesmas draud, tad beidzamais, kas savu vietu atstāj, ir 
tas, kas citus ved un vada. (Aplausi). 

Tēvi, mātes, brāļi, māsas — kā jūs palīdzēsiet mazpulku 
dalībniekiem veikt savus darbus? Mums jābūt skaidrībā par 
to, ka ne par ko tēvam un mātei sirds medeg tik karsti kā 
par savu dēlu un meitu. Ja arī dzīves apstākļi aizkavē to, ka tas katru 
brīdi parādītos uz āru, tad tas tomēr tā ir. Lai kādi draugi 

| mums pasaulē būtu bijuši un būs, atminiet, ka viens vienīgais 
. uzticamākais draugs no sākuma līdz galam un visiem pasaulē ir 
tēvs un māte. Citu nav! 

Jūsu darbā ir daiļums, spēks un varenība. Jūs dēstāt, 
stādāt un kopjat puķes, tas ir tas daiļums un ideālisms. 
Rudenī jūs ievācat graudus un berat tos apcirkņos — tas ir 
spēks, tā ir enerģija, tas ir tas, no kā izaug varenība un vare- 

nums. Tā tad jūsu darbā izpaužas ideālisms un spēks. Viens 
bez otra viņi pastāvēt nevar. 

Mazpulku dalībnieki! Jūs manī redzat savu virsvadoni. Jūs 
mani ierodoties apsveicāt ar sirsnīgo, zīmīgo apsveicienu — 
Augsim Latvijai! Uzklausiet un ņemiet vērā, ko es jums teikšu, 
lai jūs zinātu, ko es mo jums gaidu un prasu. Es prasu 

lūpām sekli un auksti..lai jūs katrreiz 
izjustu šo vārdu atbalsi savā sirdī, un 
lai jūsu sirdis tad, kad jūs šos vārdus sakāt un arī pēc tam 
atgādinātu un liktu par jaunu jums izjust, ka šos vārdus sakot 
jūsu sirdīm būs iedrebēt, jūsu sirdim būs sasilt jaunā sajūsmā, 
jaunā mīlestībā. Jums vajaga apzināties šī aicinājuma lielo 
nozīmi, šī aicinājuma, kas tai pašā reizē ir arī solījums. Šie 
vārdi ir solījums, ka jūs augsiet Latvijai, k s lai būtu mūžīga 
un par ko jūs sakāt undomājat: „Tev mūžam dzīvot, Latvija!" 
Latvija lai mūžam dzīvo, kā pērle jūras apskalota, saules, 
mīļās, labās, gaišās, karstās saules apstarota, apgaismota un 
sildīta, mūsu siržu milēta, un mūsu roku, mūsu visu spēku un 
zināšanu celta, un mūsu krūtīm, un rokām aizstāvētā un sar- 
gātā Latvija tagad un visos laikos. (Aplausi). 


Mazpulku dalībnieki apsveic savu Virsvadoni 

Mazpulku nozīme agronomiskās palīdzības 


darbā 


Agr. K. SALIŅŠ, LLK ģenerālsekretārs 


Mūsu lauksaimniecības attistības vei- 
cināšanā mazpulku kustība pēdējo gadu 
laikā iekarojusi sev ievērojamu lomu. 
Tā izvērtusies par neatsverjamu faktoru 
agronomiskās palīdzības darbā un veido 
stingrus pamatus mūsu lauksaimnie- 
cības progresam. 

Agronomiskiem darbiniekiem savā 
darbā bieži jāsadurpas un dažkārt jāiz- 
karo sīvi kari ar vecākās lauksaimnieku 
paaudzes konservātismu. Lauksaimnieks 
savas būtnes dziļumos gandrīz arvienu 
ir  konservātīvs, visādu jauninājumu 
neuzticīgs apšaubītājs, pat ienaidnieks. 
Nerunājot šoreiz par konservātisma la- 
bajām pusēm, jāatzīst tomēr, ka tas 
ir diezgan ievērojams šķērslis mūsu 
lauksaimniecības attīstībai un sagādā 
agronomiskiem darbiniekiem daudz grūtību un nepatikšanu. 


Te nu agronomiem ir radies liels palīgs mazpulku organi- 
zāciju veidā. Jaunatne vienmēr ir bijusi un būs dedzīga visa 
jaunā atzinēja un aizstāve, un cik grūti agronomam ir piekļūt 
dažam labam vecākās paaudzes lauksaimniekam un iemantot 
viņa uzticību, tik viegli viņš saprotas ar jaunajiem, dzīvē vēl 
nepieviltajiem, optimistiskajiem un enerģiskajiem pilsoņiem. 
Mazpulki ir tie, kas agronomisko darbinieku sēto sēklu palīdz 
iestrādāt savu tēvu tīrumos. Mazpulku dalībnieku darba sekmes 
sētā un druvā ir labāka un iespaidīgāka liecība viņu tēviem un 
mātēm par daudzu jauninājumu vēlamību, nekā visi .agronoma 
runātie vai rakstītie vārdi. Dzīvs praktiskā darba piemērs 
vairāk pārliecina par visgagākām runām un gudrākiem rakstiem, 
Un šādu piemēru sekas mūsu lauksaimniecībā jau stipri jūtamas. 
Maz pamazām tēvi un mātes sāk veltīt arvienu vairāk vērības 
savu bērnu darbiem, saskatot tajos arī kādu dziļāku jēgu, 
nevis tikai rotaļu un spēles prieku. Pamazām viņi sāk agro- 
noma ieteiktos, iesākumā ar neuzticību uzlūkotos, bet mazpulku 
dalībnieku lauciņos pārbaudītos un par labiem atzītos jauni-. 
nājumus izmantot arī lielajos saimniecības laukos. 


Gadās, ka kādu jaunu darba paņēmienu vai svešu, nepa- 

zīstamu kultūru mazpulka dalībnieka lauciņā tēvs uzskata par 
nelietderīgu un nepareizu, bet pēc pāris gadiem tie jau ievie- 
sušies viņa paša laukos un tagad liekas ļoti vajadzīgi, pat ne- 
pieciešami. Bieži tēvs negrib pats sev atzīties, ka jauninājumus 
pārņēmis no dēla, bet uzskata, ka tās viņa paša idejas. Lieki 
un nevajadzīgi būtu viņam atgādināt, ka viņš mācījies no 
paša bērniem. Šāda rīcība var visus labos panākumus sabojāt. 

Mums uzkrājies jau daudz piemēru, kas liecina par maz- 
pulku darba sekmēm mūsu lauksaimniecības celšanā un veici- 
nāšanā. Piemēram, daudzos valsts apvidos par zāļu sēklu 
audzēšanas izplatīšanos jāpateicas mazpulku dalibnieku sekmju 
bagātai priekšzīmei šai darbā. Daudzi lauksaimnieki, kas par 
to agrāk nemaz nedomāja, sekojot mazpulku piemērari, sākuši 
audzēt zāļu sēklas; līdz ar to uzlabojušās ganības un 
cēlušās veselu apvidu lopkopības ražas un ienākumi. Tāpat 
sugas lopu audzēšanas veicināšanā daudzi apvidi ir pateicību 
parādā mazpulkiem.  Mazpulku dalībnieki ir arī tie, kas lauž 
dziļi iesakņojušos nepareizo uzskatu, ka darbs lopu kūtī vīrie- 
šiem nepiemērots. Līdzīgi panākumi mazpulku darbībai ir arī 
citās lauksaimniecības nozarēs, gan jaunu kultūru (piem, ārst- 
niecības augu), gan labāku un pareizāku darba paņēmienu 
(pareizas zemes strādāšanas, mēslošanas, agras sējas, sējumu 
kopšānas u. c.) izplatīšanā u. t. t. Tas pats mājturībā. Nesen, 
apbraucot Vidzemi, man gadījās iegriezties kādās mājās, kur 
saimnieka dēls, arodskolas absolvents un mazpulka diženais, 
par ilgstošo piecciņu sacensības uzdevumu bija izraudzījies vir- 
tuves: pārveidošanu savās tēva mājās.  Pelnīdamies ar sviesta 
muciņu gatavošanu pienotavā (nekādu lieku līdzekļu saimnie- 
cībā nebija), viņš par šo naudu bija iegādājies visus ūdens 
tvertnei, vadiem un citiem virtuves iekārtas piederumiem ne: 
pieciešamus materiālus, lai izveidotu priekšzīmīgu un modernu 
virtuvi ar visām labierīcībām. Šis darbs, kaut arī vēl nepa- 
beigts, jau tad bija iespaidīgs, un nebija šaubu, ka tā ietekme 
nevien uz pašiem mājniekiem, bet arī uz apkārtējiem lauk- 
saimniekiem kļūs par ievērojamu ierosinājumu visas apkārtnes 
mājturības labierīcību celšanā. Šādu un tiem līdzīgu piemēru jau 
tagad sakrājies ļoti daudz visās lauksaimniecības nozarēs, un to 
skaits ar katru diēnu vairojas. 


Interesanti atzīmēt, ko par mazpulku darba nozīmi saka 
Amerikā, kur šī organizācija darbojas jau ilgus gadus un tā 
tad ir pilnīgi pārbaudīta. Z. A.S. V., kur mazpulku dalībnieku 
skaits sasniedzis jau 900.000, piem., par mazpulku "nopelnu , 
zināmā mērā uzskata ievērojamo cūkkopības uzplaukumu dien- 
vidus štatos, kas sācies ar 1910. g. Tas pats sakāms par 


165 





augļu, sakņu un gaļas konservēšanas izplatīšanos. Kokvilnas 
audzēšanas apgabalos simtiem zēnu un meiteņu — mazpulku 
dalībnieku lauciņos kokvilnas ražas četrkārtīgi pārsniegušas 
attiecīgo apvidu vidējās ražas, līdz ar to veicinot visas ap- 
kārtnes ražu celšanos. Tas pats kviešu rajonos, kur mazpulku 
dalībnieki no saviem lauciņiem novākuši gandrīz 3 reizes 
augstākas ražas kā apkārtējie lauksaimnieki. Ļoti daudzās 
lopu izstādēs un apskatēs pirmās godalgas ieguvēji bijuši nevis 
vecāku, bet gan bērnu, mazpulku dalībnieku, audzētie lopi. 
Šādā veidā, bērniem netieši ar piemēriem mācot vecākus, agro- 
nomisko darbinieku mācības visvieglāk nokļūst lauku sētās, un 
Z. A. S$. V. 12 štatos savāktās statistiskās ziņas rāda, ka no 
katrām 5 saimniecībām 2 mainījušas savu saimniekošanas veidu 
vai atseviškus paņēmienus tikai pateicoties mazpulku ietekmei. 


Pateicoties mazpulkiem, agronomisko darbinieku darbs ir 
ievērojami atvieglojies um tā sekmes vairojušās. Vēl vieglāks 
un panākumiem bagātāks tas kļūs nākotnē. Tagadējie maz- 
pulku dalībnieki, nākošie lauksaimnieki, raduši jaunībā ticēt un 
sekot savu audzinātāju un agronomisko darbinieku aizrādīju- 
miem, to darīs arī turpmāk, patstāvīgā dzīvē un darbā iegājuši. 
Saites starp lauksaimniekiem un agronomiskiem _darbi- 
niekiem kļūs arvienu ciešākas, un viņu kopējais darbs būs 
sekmīgāks. Tādēļ varam teikt, ka mazpulku nozime agronomiskās 
palīdzības darbā neaprobežojas tikai ar viņu pašreizējo darbu 
lauksaimniecības veicināšanā, bet vēl lielākasir nākotnes cerības, 
kuras agronomiskie darbinieki liek uz mazpulkiem. Mazpulku loma 
neaprobežojas arī tikai ar lauksaimniecības veicināšanu un 
racionālizēšanu vien, tai ir arī ļoti liela vispārēja nozīme 
audzināšanā. Te aug jauna, spēcīga paaudze, kuru mēs cenša- 
mies izveidot labāku un pilnīgāku par tagadējo. Sevišķi man 
gribas pasvītrot to vienības un sadarbības garu, kas tiek 
ieaudzēts mazpulku dalībniekos. Mazpulku rotaļām un sacen- 
sībām, kas dažam labam, no ārienes skatoties, liekas tukša 
niekošanās un laika kavēšana, ir daudz dziļāka nozīme. Tās 
rada veselīgu sacensības garu, kopības un vienības izjūtu. 
Tās māca godīgi sacensties, godīgi uzvarēt un tikpat godīgi 
zaudēt. Tie, kas bērnībā un jaunībā būs mācījušies kopā ro- 
taļāties un kopā strādāt savus mazos darbus, vēlāk, pieaugtši, 
nebīsies uzņemties kopējiem spēkiem arī daudz lielākus darbus. 
Ciešākas kļūs saites lauku ļaužu starpā, zudīs skaudība un ne- 
novīdība, bet to vietā stāsies auglīgas sadarbības un vienī- 
bas gars. 


Mazpulku vadītāji ir mūsu nākamās paaudzes veidotāji, 
viņu darbs ir daudzpusīgs, liels un atbildīgs un prasa bez vis- 

pārējām paidagūģiskām zināšanām un audzinātāja dāvanām arī 
speciālas lauksaimniecības zināšanas. Pēdējo ne visiem mazpulku 
vadītājiem ir pietiekošs krājums, un būtu ļoti vēlams, lai katrs 
vadītājs, pārbaudot savas zināšanas un atrodot tanīs robus, 
censtos tos izlīdzināt un piepildīt, katrā jautājumā, kurā tas 
nejustos pietiekoši drošs, griežoties pēc padoma pie agronomiskiem 
darbiniekiem. 

Jau pieminētais vecākās paaudzes konservātisms bieži 
rada domstarpības vecāku un bērnu starpā, kas dažkārt var 
būt par lieliem traucējumiem mažpulku darbībā. Mazpulka 
dalībnieks, savu uzdevumu veicot, grib rikoties pēc vadītāja 
norādījumiem, bet tēvs vai māte tos neatzīst un tiem pretojas. 
Šādu konfliktu gadījumā vadītāju uzdevums ir censties tos 
visiem spēkiem nogludināt, un pareizākais būtu, ja vadītājs tos 
pārrunātu ar pašiem vecākiem, cenšoties vienādi vai otrādi ar 
viņiem vienoties. Nekādā ziņā nebūtu pareizi pamest bērnus 
vienus pašus nesaskaņās ar vecākiem. Lai panāktu labāku sa- 
prašanos mazpulku dalībnieku un vecāku starpā, pie katra maz- 
pulka var noorganizēt atsevišķu dalībnieku-veicinātāju sekciju, 
kurā vecāki var iestāties par veicinātājiem. Tā tas, piem., pie- 
ņemts Lietuvā, kur mazpulku bez vecāku komitejas nemaz nereģis- 
trē. Nesaskaņas ar vecākiem mazinātu arī tās, ja vadītāji maz- 
pulku dalībniekiem vairāk censtos uzdot tādus darbus, kas neprasa 
daudz izdevumu, bet kas viegli veicami ar mājās esošiem 
līdzekļiem. Darba sekmes arī atkarīgas no tā, cik labi vadītājs 
pratīs izvēlēties attiecīgam apvidum piemērotu uzdevumu. 


Darbus uzdodot, jāievēro, kas katra apvidus lauksaimnie- 
cībā visvairāk būtu grozāms un labojams un kam paredzamas 
vissvētīgākās sekas. Jo sāpīgāks būs kāds jautājums, jo lie- 
lākas sekmes būs mazpulku darbam, to labvēlīgi nokārtojot. 
Piem., ja kādā apvidū sevišķi liela vajadzība pēc sugas lopu 
ieaudzēšanas, tur šai darbā jāsaista mazpulks. Kur izdevīgi 
būtu audzēt zāļu sēklas, ārstniecības augus u. c. kultūras, bet 
lauksaimnieki to nedara, tur šis darbs jāuzdod mazpulkiem. 
Kur jācīnās par agru sēju vai zemes aparšanu rudenī, tur atkal 
taikā aicināmi mazpulki. | 

Viss teiktais liecina par mazpulku lielo nozīmi mūsu 
lauksaimniecības veicināšanas darbā. Bet šim darbam ir vēl 
kāds svarīgs priekšnoteikums, bez kura tam nevar būt panā- 
kumu. Tā ir mīlestība uz dzimto zemi, mīlestība uz tēva sētu un 
lauku darbu. Tikai tad, ja lauku ļaudīm netrūks šīs mīle- 
stības, mūsu lauksaimniecība zels, bez tās, turpretim, nekā laba 
nesagaidīsim. Vēl nesen mums šīs mīlestības ļoti trūka, kādēļ 
ari lauki kļuva tukši un atstāti. Tagad mazpulkos aug jauna 


107 





paaudze, kas jau no mazām dienām mācās mīlēt un cienīt 
lauku dzīvi un darbu un skatīties uz to gluži citām acīm, kā 
to darīja līdzšinējā paaudze. Mazpulku vadītāju lielais un goda 
pilnais uzdevums ir šīs mīlestības audzēšana un. kopšana. Ja 
mazpulku vadītājiem izdosies izveidot no saviem audzēkņiem 
garā un miesā veselīgus, spēcīgus un dzīvot priecīgus cilvēkus, 
kas par visu vairāk mīlēs savu dzimteni, tēvu sētu un savu 
darbu un būs vienotās un nedalāmās valsts apzinīgi pilsoņi, 
tad viņi būs izdarījuši savai tēvijai lielāko pakalpojumu. 


Vislielākās spējas bez sajūsmas liesmas un siltumā var 
visskaistākās cerības pamest kaunā. 


Kārlis Ulmanis. 

Preses šefs J. Druva mazpulku ierindas priekšā 


lerinda 
KR. BĒRKA, 614. Jelgavas ģimnaz. mazpulka vad. v. i. 


Runājot par ierindu, mēdz nepareizi domāt tikai par 
„maršēšanu,** „dresuru'' un citām līdzīgām lietām. Katrai 
organizācijai bieži nākas kopīgi uzstāties, kopā pārvietoties un 
kopā kādu darbu darīt, bet katru vairāku cilvēku 
sastādījumu kādam kopīgam novieto- 
jumam, kustībai vai darbibai sauc par 
ierindu. Lai organizācija neatstātu nedisciplinēta pūļa 
iespaidu, tad tās locekļiem jābūt ne tikai labi disciplinētiem 
bet arī apmācītiem pēc noteiktām pavēlēm — komandām 
noteikti un vienveidīgi rīkoties, tiem jāzina ierindas mā- 
ciba. Bez tam ierindas mācība palīdz izveidot labu dalīb- 
nieka ārējo stāju, pieradina pie kārtības un noteiktības kustī- 
bās un iemāca laikā un vietā „muti turēt un paklausīt. 

Ikvienā ierindā jāievēro pilnīgs klusums un uzmanība. 
Viens ir, kas „komandē,* un pārējie šīs komandas izpilda. 
Jāprot tomēr ne tikai komandas izpildīt, bet arī šīs 
komandas dot. Lai panāktu kādu noteiktu kustību, 
nevar dot katru reizi citu, kaut arī labi saprotamu komandu. 

Pat vārdu kārtība komandā nedrīkst mainīties, tāpat kā katram 
mazpulkam nevar būt savas norunātas komandas, lai nerastos 
pārpratumi vairāku mazpulku kopīgās sanāksmēs un lai ne- 
rastos neērtības tiem mūsu zēniem, kas vēlāk ierindu mācīsies 
armijas rindās. 

Tagad piegriezīsimies tikai tai ierindas mācības daļai, kuru 
armijā apzīmē ar vārdu slēgtā ierinda. Šādā ierindā 
visas atstates un atstarpes stingri noteiktas, visas kustības notiek 
vienveidīgi, vienlaicīgi un pēc noteiktām komandām. Pasvītrojot 
katrā gadījumā noteikto komandu, apskatīsim tās pareizu 
izpildīšanu un atzīmēsim parastākās izpildītāju kļūdas. 

Komandas izšķir saliktās un vienkāršās. 
Sa'iktās komandas sastāv no iepriekšējās un izpildu 
komandas. Piemēram, apkārt grie-zties! Iepriekšējā 
komanda jāizrunā stiepti, izsakot saprotami katru balsienu, jo 
tā sagatavo — kas būs jādara. Izpildu komanda jāizrunā 
pēc nelielas pauzes skaņi, īsi un sparīgi, jo tā nosaka laiku, 
kad komanda jāizpilda. 

Vienkāršās komandas sastāv tikai no izpildu komandas, kā: 

„mētāt: «stāties 

Ierindas mācību tālāk var iedalit savrupējā ap- 
mācībā, grupas (saimes) apmācībā un visa mazpulka (vada) 
apmācībā. Vispirms izdarāma savrupējā apmācība. Vairākus 
dalībniekus kopā iepazīstina ar komandu, parāda tās pareizu 
izpildīšanu, tad ļauj katram atsevišķi vingrināties un pēc katru 
atsevišķi pārbauda, aizrādot izpildījuma kļūdas un dodot laiku 
to izlabošanai. Šādā veidā nepieciešami iemācīt pamatstājas 
ieņemšanu, soļošanu, pagriezienus kā kustībā tā miera stāvokli 
un sveicināšanu, 


STĀTIES! 


Pēc šīs komandas jāieņem stāvoklis, kuru sauc par 
pamatstāju: 


1. papēži jātur kopā, bet zābaku purni jāizpleš drusku 
mazāk par 45* leņķi; 


2, ceļgali jāpierauj un kopā; 

3. krūtis brīvi jāpadod uz priekšu; 

4. pleci jātur vienlīdzīgi (drusku atvilkti atpakaļ) un 
nolaisti; 

9. rokas brīvi jānolaiž gar gurniem ar delnām uz iekšu, 
ikšķi pret ciskas vidu un pārējiem pirkstiem jābūt 
viegli saliektiem; 

6. galva jātur taisni un augstu ar skatu taisni”priekšā. 

T. ķermeņa svars jāatbalsta uz kāju pirkstgaliem. 

BRĪVI! 

Pēc šīs komandas drīkst ielaisties vienā kājā, grozīt 
ķermeni, kustināt rokas un griezties pie priekšnieka atļaut 
atstāt ierindu. 

Nedrīkst atstāt savu vietu un sarunāties. 


MIERĀ! 

Jānostājas pamatstājā un nav jākustas. 

Pagriezienus var izdarīt, kā stāvot uz vietas, tā arī atro- 
doties kustībā. Izpildījums un pa daļai arī komandas abos ga- 
dījumos atšķiras. 

Uz la-B0! 

Uz labās kājas papēža un kreisās purna pagriežas ceturt- 
daļloka uz labo pusi, pieliek klāt soļu taktī kreiso kāju un 
paliek pamatstājā. 

Nedrīkst ļodzities ķermenis, svaidīties rokas un nedrīkst 
bez priekšnieka atļaujas izlabot pagriešanos uz nepareizu pusi. 

Uz krei-$S0! 

Izpilda tāpat kā iepriekšējo, tikai uz kreisās kājas papēža 
un labās purna. 

Apkārt grie- ZTIES! 

Uz kreisās kājas papēža un labās purna griezties tāpat kā 
uz kreiso pusi, tikai pa pusriņķi. Labo kāju pielikt soļu 
taktī. 

Soļošanā izšķir kopsoli un brīvsoli. 

Soļos — MARŠ! 

Pēc šīs komandas sāk kustību kopsolī: 

I, pirmo sper kreiso kāju; 

2. ķermeni tur taisnu, nenolaistu galvu; 

3. rokām, sākot no pleca, ļauj brīvi kustēties gar ķermeni 
tā, lai, lokot elkonī, plaukstas ar viegli savilktiem 
pirkstiem paceltos līdz jostas vietai; 

4. kāju liek uz zemi ar visu pēdu reizē. 

Jāpiegriež vērība pareizām roku kustībām, neļaujot skatī- 

ties zemē un atgāzties atpakaļ. | 

Brīvsoli— MARŠ! (Ja kustība jau sākta bez „marš*). 

Izpildīšanu sāk reizē ar (nākošo) kreiso kāju: 

1. galvu var turēt brīvāk; 

2. rokas vīcināt kā kuram ērtāk; 

9. ejot vairākiem kopā, kopēja kāja nav 
jāietur. | 

Lai mo brīvsoļa pārietu kopsolī, jādod komanda 
„Kopso lī”! 

Uz la-BO! (Izpildu komandu dod, kad labo kāju liek 
uz zemi). 

Jāsper vēl kreisā kāja uz priekšu, uz tās purna jāpagriežas, 
reizē izceļot labo kāju uz priekšu un jāturpina kustība jaunā 
virzienā. 

Uz krei-$SO0! (Izpildu komandu dod reizē ar kreisās 
kājas likšanu uz zemi). 

Izpildījums kā iepriekšējai komandai, tikai uz pretējām 
kājām. . 

Apkārt MARŠ! (Izpildu komandu dod reizē ar labās 
kājas likšanu uz zemi). 

Ar kreiso kāju sper pilnu soli, pēc tam labo izliek pussoli, 
pagriežas uz abu kāju purniem, izsperot šai taktī kreiso kāju 
uz priekšu. Turpina kustību jaunā virzienā. 

Pie griezieniem kustībā nedrīkst ļodzīties ķermēnis un 
mainīties soļu takts. 

Mazpulks — (saime grupa, rinda) — STĀT! 
(Izpildu komandu dod reizē ar vienas kājas likšanu uz zemi). 

Pārtrauc soļošanu, sperot vēl vienu soli un pieliekot klāt 
otru kāju. 


Sveicināšana. 

Sveicināšana ir pieklājības un vienotības izteiksme. 

Bez saviem pazīstamiem jāsveicina: 

I. Valsts Prezidents un valdības locekļi; 

2. karaspēka, mazpulku un aizsargu karogi; 

3. mazpulku vadība, vadītāji un mazpulku dalībnieki; 

4. bēru gājieni; 

9. Brīvības piemineklis. 

Nav jāsveicina: 

l. pašam vadot kādu satiksmes līdzekli; 

2. atrodoties ierindā, dievnamā, vai bēru gājienā; 

3. pie atkārtotas sastapšanās ierobežotās telpās (teātrī, 

izstādē, stacijas peronā vai taml.). 

Sveicināšanu sāk 4 soļu attālumā no sveicināmās personas 
un beidz 1 līdz 2 soļi aiz viņas. 

Atrodoties uz vietas, sveicina: 

1. pilnīgi pagriežoties pret sveicināmo personu; 

2. ieņemot pamatstāju; 

3. skatoties taisni uz viņu, griežot galvu viņai līdzi. 


Ja mazpulka dalībniekam (zēnam) galvā ir formas radzterkā 
tad bez tam: 

4. jāpieliek labā roka pie cepures naga labās puses tā, 
lai visi pirksti būtu izstiepti un kopā ar delnu drusku 
izvērsti uz priekšu, plaukstu un rokas stilbu vienā 
līnijā, bet elkoni vienā līnijā un augstumā ar plecu. 

Atrodoties kustībā, sveicina: 

l. pārejot kopsolī, rokas nolaižot gar sāniem un tās 
nekustinot; 

2. pagriežot galvu un skatoties uz sveicināmo personu. 

Ja dalībniekam galvā formas cepure un viena roka brīva, 

tad bez tam vēl: 


3. jāpieliek labā roka pie cepures, kreiso turot mierā gar 


sāniem. 
Privātā apģērbā zēni rokas pie cepures neliek, bet noņem 
cepuri. Meitenes var sveicināt arī ar vieglu galvas palocīšanu. 
Jāvēro, lai, skatoties uz sveicināmo personu, grieztu galvu 
un nevis šķielētu, kā arī lai nešķiebtu plecus pretim sveici- 


nāmai personai. 


Pieejot pie priekšnieka, 4 soļos pieliek 
roku pie cepures, 2 soļos apstājas un reizē ar kājas pielikšanu 
roku nolaiž. 

Visu laiku roku pie cepures tur tikai ziņojumu saņemot, 
ziņojumu nododot, vai arī klāt esot pie kāda ziņojuma no- 
došanas. 

Ejot projām no priekšnieka, vispirms 
pieliek roku pie cepures, apgriežas apkārt un reizē ar pirmo 
soli roku nolaiž. 

Saimes (grupas) slēgtās ierindas veidi ir: 

1. divrindu līnija; 

2. vienrindu līnija un 

3. kolonna pa divi. 

Divrindu līnijā dalībnieki nostājas divās rindās viens otram 
blakus ar plaukstas platuma atstarpēm (no viena dalīb- 
nieka pleca līdz otram) un rokas garuma (ap 80cm) atstatēm 
(no priekšējā muguras lidz pēdējā krūtīm) ar pleciem vienā 
līnijā un sejām uz vienu pusi. 

Ja saimē 8 dalībnieki ar saimes vecāko kā 9., tad saimes 
vecākais stāv pirmā rindā pa labi, bet pārējie divās pilnās 
rindās. | 
Ja saimē mazāk par 8 dalībniekiem (neskaitot saimes 
vecāko), tad vispirms brīva paliek vieta aiz trešā, bet ja trūkst 
vairāk, tad pēc kārtas brīvas vietas paliek aiz otrā, ceturtā un 


pirmā, t. i. pie 4 dalībniekiem visa saime stāv vienrindu līnijā. . 

Ja saimē ieradušies mazāk par 4 dalībniekiem, tad ierindas mā- 
cībā viņi jāsadala starp pārējām saimēm. 

Kolonnā pa divi dalībnieki nostājas viens aiz otra pa 
divi blakām ar saimes vecāko kreisā dalībnieka priekšā. 
Atstarpes plaukstas platumā, atstates — stāvot ap 40 cm, ejot 
ap 80 cm. Dažiem dalībniekiem iztrūkstot, brīvas paliek vietas 
blakus tiem pašiem dalībniekiem un tajā pašā kārtībā, kā div- 
rindu līnijā. 

Saime — STĀTIES! (gar to sienu virzienā uz durvim 
saime — stāties). 

Pēc šīs komandas saime nostājas divrindu līnijā saimes 
vecākā norādītā vietā un virzienā vai arī pa kreisi no viņa. 
Pie nepilna dalibnieku skaita ievēro brīvo vietu atstāšanu, ieņem 
pamatstāju, nekustas, nesarunājas. 


Vienrindu līnijā — STĀTIES! 
Nostājas vienrindu līnijā. 

Kolonnā pa divi — STĀTIES! 
Nostājas aiz saimes vecākā kolonnā pa divi. 


LĪDZ'NĀTIES! (komandu padod, ja saime nostājusies). 


Atrodoties divrindu vai vienrindu līnijā, visi, izņemot 
pirmo, pagriež galvas uz labo pusi (drusku noliecot pa kreisi), 
pieņem pareizās atstarpes un izlīdzinās tā, lai ar labo aci re- 
dzētu tikai savu kaimiņu, bet ar kreiso viegli pārredzētu visu 
līniju. Otrās rindas dalībnieki bez tam vēl nostājas pirmās 
rindas dalībniekiem tieši aizmugurē, ieņemot vajadzīgo atstati. 

Atrodoties kolonnā pa divi, dalībniekiem jānostājas tieši 
vienam aiz otra ar pareizām atstatēm un atstarpēm. 


MIERĀ! (komandu padod pēc saimes izlīdzināšanas un arī 
pirms citām komandām). 

Galvu pagriež taisni, ieņem pamatstāju, nekustas. 

BRĪVI! 


Vispirms izlīdzinās (paši bez komandas) un tad ieņem 
stāvokli kā savrupējā apmācībā. 

Kā pie minēto tā arī nākošo komandu izpildīšanas saimes un visa 
mazpulka mērogā sevišķu vērību piegriezt tam, lai dalībnieki 
nesarunātos, kustības izpildītu vienlaicīgi un spraigi un būtu 
uzmanīgi. | 

MIERĀ! — Pa labi (kreisi) — SKATIES! (Šo komandu _ 
dod, lai sasveicinātos, saimei vai mazpulkam uz vietas esot: 


l. Pēc komandas „mierā”' nostājas visi pamatstājā un 
pieņem brašu izskatu (vadītāji pieliek roku pie cepures; 

2. pēc „skaties” īsi pagriež galvu uz norādīto pusi un 
skatās uz sveicināmo personu. Kad sveicināmā per- 
sona pagājusi 4 soļus garām, vai pēc nākošās iepriekšē- 
jās komandas galva no jauna jāpagriež taisni. 

Uz sveicienu „s veik i!*, atbild „ESAT SVEIKI", „augat lie- 

li" — „AUGSIM ATVIJAI.* 

Pēc apsveikuma („apsveicu Jūs gada svētkos," „apsveicu 
jūs ar ierašanos nometnē” vai tamlīdz.): 

jāatbild — PA-TEICA-MIES! 

Pēc uzslavas, vai pateicības (,„Paldievs par centību," 
„Labi uzvedaties*') 

atbild — PRIE-CĀJA-MIES! 

Kustību sāk un beidz, griezienus uz vietas un kustībā 
saime izdara pēc tām pašām komandām un ar tiem pašiem 
paņēmieniem kā savrupējā apmācībā. Apmācītāja uzdevums ir 
tikai šīs kustības un paņēmienus saskaņot, lai tie notiktu vien- 
veidīgi un vienlaicīgi, ejot sevišķa vērība jāpiegriež līdzināšanās 
ieturēšanai. 

Nelielas virziena pārmaiņas saimes divrindu līnijai jāizdara 
bez komandas, tikai jaunu virzienu norādot.  Saimei jāpa- 
griežas norādītā virzienā un jāizlīdzinās. 

"7 Lielākas virziena pārmaiņas izdara ar vērienu. 
Kreiso (labo) plecu uz priekšu soļos 
(brīvsoli) — MARŠ! (šādu komandu dod kustību sākot). 

Kreiso (labo) plecu uz priekšu— MARŠ! 
(ja virziens jāmaina ejot). 

Pēc „marš'* līnija iesāk iet ar kreiso (labo) plecu uz 
priekšu, t. i., labais (kreisais) malējais dalībnieks iet pilnu 
soli, pārējie samazinātu, bet iekšējais pamazām griežas uz vietas. 
Atstarpes ieturamas no iekšējā (ar drusku saliektu elkoni, kā 
iet iekšējais kaimiņš), bet līdzināšanās pēc ārējā dalībnieka. 

Pakaļējā rinda savas kustības saskaņo ar priekšējo. 

TAISNI! 

(Komandu dod, kad līnija pavērusies, cik vajadzīgs) ar 
nākošo kreiso kāju visa grupa iet pilniem soļiem jaunā virzienā. 

Līdzīgi un pēc tām pašām komandām izdara arī kolonnu 
virzienu maiņu. 

Saimes ierindu var mainīt uz vietas stāvot, sākot kustību 
un kustībā. | 

Kolonnā pa divi no divrindu linijas izveido: 

l. mainot virzienu uz viena vai otra spārna pusi, kā 
ejot, tā uz vietas pēc komandas „uz la-bo! (uz 
krei-so!)** | 

2. virzienu nemainot, pēc komandas: 


Kolonnā pa divi no labā brīvsolī — 
MARŠ! (ejot „brīvsolī” izlaiž). 


Pēc šīs komandas pirmais dalībnieks iet taisni, otrais viņa 
kārtas dalībnieks pievienojas tam pa labi, saimes vecākais pār- 
vietojas pirmā priekšā, bet visi pārējie, pagriezušies pus uz 
labo, iet tiem aizmugurē, kuriem bijuši pa kreisi. 

Divrindu līniju no kolonnas pa divi izveido: 

I. mainot virzienu, kā ejot tā uz vietas pēc komandas 

„uz la-bo! (uz krei-so!)** 
2. virzienu nemainot, pēc komandas: 


divrindu līnijā pa kreisi brīvsoli — MARŠ" 
(Šo komandu dod kolonnai uz vietas stāvot). 


Pirmais dalībnieks paliek uz vietas, visi pārējie vispirms 
pagriežas pusgriezienā uz kreiso un tad pa taisnāko ceļu iet uz 
jauno frontes līniju, kur apstājas. Saimes vecākais nostājas 
pirmajam dalībniekam pa labi. 


Ja ierindas pārveidošana notiek ejot, tad komandē: 
divrindu līnijā pa kreisi skriešus—MARŠ! 


Pirmais dalībnieks iet pilniem soļiem taisni, bet pārējie 
pēc pusgrieziena izskrien uz jauno frontes līniju, kur pāriet uz 
soļošanu, soli saskaņojot ar pirmo dalībnieku. 

Mazpulka ierinda ir: 


1. divrindu līnija un 
2. grupu kolonna. 


Mazpulks — STĀTIES! 


Dalībnieki nostājas pa saimēm divrindu linijā vadītāja 
norādītā vietā vai pa kreisi no viņa, saime blakus saimei ar 
saimju vecākiem savu saimju labajos spārnos. 

Šādā ierindā pieņem parādi, ievērojot sāsveiēināšanās 
noteikumus. 


Mazpulks grupu kolonnā — STĀTIES! (Šo 
komandu lieto reti). 

Saimes nostājas divrindu līnijā viena aiz otras ar 5 soļu 
atstatēm. 

Grupu kolonnā pa kreisi brivsoli — MARŠ! 

(Ja mazpulks stāv divrindu līnijā, tad pirms šīs komandas 
viņš jāpagriež uz labā spārna pusi, tā izveidojot kolonnu 
pā divi). 

Katra saime par sevi iziet divrindu līnijā pa kreisi tā, kā 
tas apskatīts grupas mācībā. 

Šādā ierindā mazpulks parasti pārvietojas, ievērojot atsta- 
tes saimju starpā un lidzināšanos rindās un aizmugurē, kā arī 
defilē garām parādes pieņēmējam. Pēdējā gadījumā galvas 
pagriež un skatās uz parādes pieņēmēju, kā aizrādīts pie svei- 
cināšanas savrupējā mācībā bez galvas segas. 

Īsumā apskatītais būtu tas nepieciešamais un pietiekošais, 
kas atļautu vadītājam mazpulku vai saimi nostādīt, pārvietot 
un ierindu pārveidot, bet atsevišķos dalībniekus pieradinātu 
pie noteiktas kārtības, uzmanības un paklausības.  Plānveidīgi 
sadalot ierindas mācības vielu, iespējams samērā neilgā laikā 
šo kursu beigt, maz traucējot vispārējo sapulču pārējos darbus. 


Nebūtu pareizi, ja vispārējās sapulces aizpildītu pilnīgi ar 
ierindas mācību, bet nebūtu arī pareizi, ja katrā gadījumā ne- 
prasītu pildīt ierindas mācības mīnimālās prasības un neaizrā- 
dītu uz kļūdām. Vadītājs nedrīkst ar ierindas mācību maskēt 


savu nespēku mazpulka vadīšanā, bet viņš nedrīkst arī ierindas. 


mācību ignorēt, lai viņa mazpulks ārēji neatstātu neorganizēta 
pūļa iespaidu. Pacietība būs tā, kas palīdzēs piegriezties ierin- 
das mācībai arī tiem vadītājiem, kam tā izliekas lieka vai 
grūta. 


Tauta "savā visumā nekad neredz īstā ceļa, nekad neapzinās 
sava vēsturiskā uzdevuma. WVajaga celties vadoņiem, kas viņu 
aizvestu uz apsolīto gudrības un skaistuma zemi. 


Emīls Dārziņš 

Mājsaimniecības sekcijas vadītāju kursi Ogrē 


Mājas amatniecības nozīme un uzdevumi 
J. IRBE 


Visa dzīvā radība atrod uzturu un dzīvei piemērotus 
apstākļus apkārtējā dabā. Šo apstākļu un uztura dēļ 
dzīvajā dabā norisinās nemitīgas un niknas savstarpējās 
cīņas. To mēs redzam augu valstī, kur dažādi un pat vienas 
ģints augi nomāc cits citu, censdamies iegūt sev vairāk 
saules gaismas, to redzam arī dzīvnieku valstī, sākot no 
augstu attīstītiem mugurkaulainiem un beidzot ar mīkstmie- 
šiem, adatainiem un dobumainiem dzīvniekiem. Biologi, kuri 
pētī un vēro dzīves norises un parādības, zina stāstīt par šām 
cīņām ļoti daudz interesantu un visai pamācīgu stāstu. 
Bet arī cilvēks nedzīvo Ēdenes dārzā, kur viss dzīvē 
vajadzīgais saņemams no dabas bez rūpēm un. raizēm. 
Par šādu Ēdenes dārzu cilvēks ir varējis tikai sapņot. 
Īstenībā viņš visur un vienmēr ir bijis padots tiem pašiem 
dabas likumiem, kādiem ir padota pārējā dzīvā daba, t.i., 
visur tm vienmēr viņam ir vajadzējis cīnīties kā ar nelab- 
vēlīgiem dabas apstākļiem, tā arī ar daudz spēcīgākiem 

dzīvniekiem un bieži vien arī ar citiem sev līdzīgiem cil- 
vēkiem. Kādas ir bijušas un kā ir norisinājušās šīs cīņas 
tanī tālajā pagātnē, kupu mēs varētu saukt par cilvēces 
sākumu, jeb bērnību, mums nav zināms.  Aizvēsturnieki 
ir noskaidrojuši, ka tanī laikā zemes lodi ir apdzīvojuši arī 
par cilvēku daudz lielāki un spēcīgāki dzīvnieki. Kādas 
tad ir bijušas tās īpašības, kuras ir palīdzējušas cilvēkam 
aizstāvēties pret šiem lieliem, spēcīgiem un plēsīgiem 
dzīvniekiem un beidzot pat uzvarēt tos un palikt par da- 
bas valdnieku, par kādu mēs tagad cilvēku redzam un 
uzskatām. 


Ārēji saskatāma ir tikai tā cilvēka īpašība, ka viņš 
ir sapratis, kā vadīt un izmantot savā labā dabas spēkus. 
Viņš ir novērojis, ka katrai parādībai ir savs cēlonis un 
katram cēlonim ir zināmas sekas. Tādēļ viņā ir radusies 
atziņa, ka ir jārada tikai noteikti apstākļi, lai rastos 
vēlamās sekas. Cilvēks ir uztvēris, sapratis un iemācījies 
izmantot dažus mēchanikas principus, — loka elastību, 
akmens šķembas vai gliemeža vāka griešanas spējas, 
sviras lielo celšanas spēju u. t. t. Šos mēchanikas prin- 
cipus viņš ir sācis izmantot gatavojot ieročus, kas bija va- 
jadzīgi cīņai ar pretiniekiem un savas apkārtnes pārveido- 
Šanai viņam pašam vēlamā virzienā. Šādas īpašības — 
gatavot ieročus un darba rīkus un tos ar noteiktu un 
skaidri apzinātu nolūku nēsāt sev līdz — nav bijis un arī 
tagad nav nevienam citam radījumam uz zemes lodes, 
Un taisni šīs īpašības dēļ fiziski vājākais cilvēks tomēr ir 
palicis par uzvarētāju cīņā ar fiziski daudz spēcīgākiem 
dzīvniekiem. 


Kad ļoti tālā pagātnē, par ko nav vēsturisku datu, 
ar savu ieroču palīdzību cilvēks jau bija padarījis par sa- 
viem mājas dzīvniekiem dažus savvaļas dzīvniekus, radās 
vajadzība sagādāt tiem barību. Cilvēks tad centās dzīvot 
tādos apgabalos, kur viņa ganāmam pulkam bija pietiekoši 
daudz barības. Bet šinī ziņā daba ne vienmēr bija labvēlīga. 
Dzīvnieku uzturam noderīgo zāli dažureiz nomāca barībai 
nederīgi augi un tad cilvēkam cits nekas neatlika kā ķer- 
ties pie šo nederīgo augu iznīcināšanas vai nu izraujot tos 
ar visām saknēm, vai arī nolaužot tos, lai viņu vietā va- 
rētu augt un attīstīties lopu barībai derīgie augi. Tā cil- 
vēks sāka iejaukties dabas dzīvē un veidot to sev. vēlamā 
virzienā. Šis moments cilvēces attīstības vēsturē uzskatāms 
par zemkopības sākumu. | 

Bet ar saviem fiziskiem spēkiem vien cilvēks ne- 
spēja dabu daudz pārveidot. Bija vajadzīgi attiecīgi darba 
rīki, ar kuriem varētu veikt lielāku darbu. Un cilvēks 
šādus rīkus uzmeklēja dabā.  Līiks koka zars bija viņa 
pirmais zemes irdināšanas rīks. Mūsu acīm raugoties, 
tas bija pavisam prīmitīvs rīks un tomēr tā izvilktā vaga 
iezīmēja kultūras ceļu, pa kuru tā ir nonākusi līdz mūsu 
dienām, kad cilvēks spēj dzīvot gandrīz tikai viņa paša 
radītā pasaulē. Vismaz viņš spēj pārtaisīt 
„gāvu apkārt ps. tādu. KKf aug 
vairāk un labāki pārtikas līdzekļi, 
nekā auga agrāk, kur krūmu un alu 
vietāir mākslīgi celti un mākslīgi apsildīti 
um apgaismoti dzīvokļi un kur apģērbs 
aizsargā miesu no aukstuma un kar- 
stuma un no ērkšķu un insektu dīū- 
rieniem. Šinī pasaulē gandrīz nav vairs cilvēkam 
bīstamu zvēru, um nevēlamie insekti un dažādi slimību 
dīgļi varbūt jau drīzumā būs pavisam iznīcināti. 

Garajā gadu rindā paaudze pēc paaudzes pamazām ir 
uzlabojušas no sākuma tik prīmitīvos un nedaudzos 
darba rīkus un no piemērota dabā atrodama materiāla 
sākušas gatavot jaunus dzīves un darba vajadzībām at- 
bilstošus rīkus un dzīves piederumus. Un tagad mēs labi 
zinām, ka tie cilvēki, un tās tautas, kuras šinī ziņā ir 
bijušas spējīgākas un centīgākas, ir sasniegušas daudz augstāku 
kultūras un materiālas labklājības pakāpi. Kā spilgts 
piemērs tam ir Ziemeļ- un Dienvid-Amerika. Lai gan 
klīmats un zemes apstākļi D. A. nav sliktāki kā Z. A., 
tomēr kultūra un tautas labklājība tur ir nesalīdzināmi 
zemāka kā Z. A., jo D.A. apdzīvo technikā mazāk spējīga 
un vispārīgi mazāk aktīva tauta. 


Lauksaimniecība ir un sevišķi agrāk bija tāda cilvēka 
darbības nozare, kur savā ikdienas dzīvē cilvēks bija vis- 
neatkarīgākais no citiem cilvēkiem, jo gandrīz visu savā 
dzīvē vajadzīgo viņš saražoja pats. Visa saimniecība pa- 
rasti bija vienas ģimenes uzņēmums un visi ģimenes locekļi 
bija šinī uzņēmumā nodarbināti. Saimniecībā bija vajadzīgi 
dažādi darba rīki un dažādi saimniecības piederumi un ie- 
rīces, kuyas tekošā darbā bija jāizveido, jāpārveido un no jauna 
jāpagatavo. Visai ģimenei šinī darbā piedaloties, tēvu un 
tēvu tēvu zināšanas pašas par sevi pamazām pārgāja jaunās 
paaudzes īpašumā. Tā bez kādiem teorētiskienī prāto- 
jumiem un pētījumiem izveidojās tīri praktiska zinātne, 

kādiem vajag būt darba rīkiem, lai tie būtu savam uz- 
devumam piemēroti. Pie dažiem vienkāršiem darba rīkiem, 
kā piem., izkapts kāta, grābekļa u. t. t. pagatavošanas, tā 
ir tik pilnīga, ka vēlākā laika sīkie un rūpigie teorētiskie 
pētījumi nav varējuši to ne ar ko papildināt. 

Bet technikai attīstoties, arī lauksaimniecībā radās 
mašīnas, kuras, ar mēchanisku un dzīvnieku spēku darbi- 
nātas, spēja veikt dažus darbus daudz ātrāk, nekā to 
spēja cilvēks ar saviem fiziskiem spēkiem un vienkāršiem 
paša gatavotiem darba rīkiem. Atsevišķiem lauksaimnie- 
kiem mašīnu gatavošana vairs nav pa spēkam. Tas ir 
rūpniecības uzdevums. Bet lauksaimnieks ir tikai šo rūp- 
niecības ražojumu patērētājs. Un tad nurodas jautājums, 
vai, izmantojot rūpniecības uzņēmumos gatavotas mašīnas 
un rīkus, lauksaimniekam pašam ir vajadzīgs un vai ir 
vērts interesēties par amatniecību, jo saimniecībā ir daudz 
citu darbu, kuri paņem laiku un prasa spēkus un zināšanas. 
No pēdējā laika praktiskās dzīves vērojumiem varētu 
taisīt slēdzienu, ka uz šādu jautājumu lauksaimnieki paši 
ir devuši negātīvu atbildi. Šādu vai tādu iemeslu dēļ 
viņi ir atteikušies pat no vienkāršo darba rīku gatavo- 
šanas mājā, atstādami šo uzdevumu speciālistiem amat- 
niekiem. 


Šāda parādība varēja rasties tikai augstas konjunktūras 
laikā, kad arī lauksaimniecība pārvērtās par naudas saim- 
niecību un lauksaimniekiem radās maldīgs ieskats, ka izde- 
vīgāki ir pirkt jau gatavu darba rīku, nekā to ar mājas 
līdzekļiem gatavot pašam. Es saku — maldīgs ieskats, 
jo īstenībā lauksaimniekam vajag vairāk technisko zinā- 
šanu, nekā kaut kādā citā nozarē nodarbinātam cilvēkam. 
Ja kādam lauksaimniekam nav pa- 
tikas pašam nodarboties ar techni- 
kas jautājumiem un amatniecību, 
tad viņam ir jāalgo cilvēks, kuram 
tāda patika ir. Bet lai saimniecības dārbi varētu 
noritēt bez traucējumiem, amatniecības sapratējam cilvē- 
kam ir jābūt pašā saimniecībā. Latvijas lauksaimniekiem 
savus saimniecības darbus nākas veikt gan ar vienkāršiem 
darba rīkiem, gan arī ar komplicētākām mašīnām. Kā 
mašīnas, tā rīki darbā var sabojāties. Lai darbs nekavē- 
tos, ir vajadzī_a nekavējoša to izlabošana, ko var izdarīt 
vai mu pats lauksaimnieks, vai arī tas cilvēks, kurš ar 
mašīnu vai rīku strādā, ja viņš tikai ir ar tiem labi iepa- 
zinies un amatniecībā cik necik trenējies. Šinī ziņā pie 

mūsu lauksaimniekiem vērojama ļoti liela dažādība: daži 
no viņiem ir jau pēc savas dabas mēchaniķi, kuri paši 
izdomā un gatavo dažādas saimniecības darbus atvieglo- 
tājas ierīces; citi rūpīgi seko visiem lauksaimniecības tech- 
nikas jauninājumiem un cenšas iegādāt un pareizi darbināt 
labākos lauksaimniecības rīkus un mašīnas, bet vēl citi 
dzīvo pagātnē un neizrāda nekādu interesi ne par vienu 
ne par otru. Šādu lauksaimnieku saimniecībā nav nekādu 
labierīcību, nav darbu atvieglotāju rīku un mašīnu, — viss 
tur primitīvs, neizkopts, nedaiļš. 

Viss sacītais attiecas uz vīriešu darbu. Ne mazāka 
nozīme ir arī sieviešu amatniecības darbam saimniecībā. 
Vērpšana, aušana, adīšana un dažādi citi rokdarbi ne tikai 
dod zināmu materiālu atbalstu saimniecībai, bet, izkopjot 
gaumi, palīdz izveidot un izdaiļot lauku māju par īstu 
latviešu māju, kur patik dzīvot viņas iemītniekiem un 
kuru ar prieku apmeklē arī svešinieki. Šinī ziņā iespējas 
ir ļoti lielas, jo izejas materiālus šādai mājas 
amatniecībai — vilnu un linus — saražo gandrīz visas mūsu 
saimniecības pašas. Tālāko šo materiālu apstrādāšanu 
var iekārtot dažādi. Visgausāko un garlaicīgāko linu un 
vilnas vērpšanas darbu, ja tam neatliek laika, var 
arī mājā nedarīt, bet nodot mēchaniskās vērptuvēs, kādu 
tagad pie mums netrūkst. Bet pārējo darbu katrā ziņā 
var izdarīt mājā, jo mājas audums un adījums tomēr ir 
stiprāks, nekā fabrīkas darbs. Tas ir arī lētāks jau tādēļ 
vien, ka par viņu nav jāizdod nauda, kuras tagad saim- 
niecībās ir tik maz un kuru arī grūti ir ieņemt. 

Tā tad, kā vīriešu, tā arī sieviešu amatniecībai saim- 
niecībā ir liela un daudzpusīga nozīme. 

I) Tā dod saimnieciskas vērtības, par kurām nav 
jāmaksā nauda. 

2) Tā dod iespēju vajadzīgos priekšmetus pagatavot 
vai arī vajadzīgo darbu padarīt taisni tanī laikā un tanī 
vietā, kai un kur tas vajadzīgs. 

3) Amatniecība attīsta domāšanu un rada interesi 
par attiecīgiem materiāliem un izstrādājumiem, to formām, 
veidiem un krāsu kombinējumiem. 

4) Amatniecība padara cilvēkus neatkarigākus no 
apstākļiem un dzīvot spējīgākus, jo amatniecību pratējs 
cilvēks spēj iekārtoties un dzīvot katros apstākļos. 

5) Visai ģimenei kopēji strādājot lauksaimniecības 
un tai atbilstošu amatniecības. darbu, ģimenes locekļi sa- 
saistās un turas ciešāki kopā, kurpretī pilsētās ģimenes 

viegli izirst, jo to locekļus parasti nesaista ne kopējs darbs, 
ne kopējas intereses. 

Jautājums nu ir tikai tas, kā tad radīt tautā lielāku 
interesi par; īnājas jamatniecību, kā atgriezt viņu atpakaļ 
uz tā ceļa, no kura viņa nedaudz gadus atpakaļ ir šādu 
"vai tādu iemeslu dēļ nogriezusies? Nedomāju, ka še būtu 
lietojami kādi spaidu līdzekļi, — tie nedotu vēlamos pa- 
nākumus. Drošākais un labākais panākumu garantētājā 
ir pašas tautas, sevišķi jaunatnes, interese par technikas 
jautājumiem. Šī interese ir jāuztur un jāvada noteikts 
un vēlamā virzienā. Viss pārējais tad nāks pats no sevis. 

Mēs labi zinām, ka gandrīz visiem zēniem ļoti patīk 
gatavot kaut kādas lietiņas, kuras viņi paši izmanto kā 
spēlītes. Pieauguši cilvēki parasti norāj bērnus par to un 
ieteic viņiem nodarboties ar kaut ko nopietnāku un deri- 
gāku. Viņi, liekas, nesaprot, ka spēlēdamies bērns gata- 
vojas pieauguša cilvēka dzīvei un darbam. Ja bērnu jau 
bērnībā atrunā no dažādu lietiņu gatavošanas, tad ar to 
pašu viņš atsvešinās no amatniecības un arī pieaudzis 
vairs nevar pie tās atgriezties. Un ja nu bērnibā šādu 
darbošanos uzskatīja par niekošanos, tad pieaugušam, bet 
pie amatniecības nepieradušam cilvēkam tā jau pašam 
liekas par niekošanos, jo viņš nav vingrinājies rīkoties ar 
amatniecības rīkiem un tad, zināms, gluži vienkārši arī 
nemāk neko pagatavot. Izmantojot jauno cilvēku dabīgās 
tieksmes uz darbību, vajadzētu viņus vienmēr mudināt da- 
rīt to un to un nevis uzkliegt — „nedari to, neniekojies* u.t.t. 


Adīšanas sacensības 

Matkules nometnes dalībnieki ekskursijā 


Vērosim, kā dzīvo un strādā citur 
A. Punka i 


Vācijas valstsvīrs Bismarks, pastiprinot savas domas, mēdzis 
teikt: „Kungi, es jums pierādu domu, kas mani apskaidroja ne- 
vis pie zaļā galda, bet gan z aļo lauku vidū* tā pa- 
svitrodams dzīvās dabas un tiešās pieredzes 
izcilo nozīmi sarežģītu politisko, sabiedrisko, saimniecisko u. c. 
jautājumu izpratnē un kārtošanā. 

Daudz ir līdzekļu un ceļu, kas ved mūs pie jaunām atziņām, 
kas paplašina mūsu redzes apvārsni, kas padziļina mūsu zinā- 
šanas, kas vairo mūsu prasmes jeb mākas, kas atvieglo un padara iene- 
sigāku mūsu darbu. lespiestais un dzīvais vārds — grāmatas, 
žurnāli, laikraksti, priekšlasījumi, radio kursi un skolas, vesela 
virkne tīri praktisku pasākumu lauksaimniecības kultūras veici- 
nāšanai un daudzas zinātniskas iestādes un institūti veic jo sva- 
rigd uzdevumu šīs mūsu tautsaimniecības svētīgākās nozares at- 
tistībā un nostiprināšanā. 

"Sen pagājuši tie laiki, kad lauksaimnieks varēja samērā mie- 
rīgt dzīvot ar to padomu vien, ko viņam bija sakrājuši tēvu 
tēvi, par zinātnes atziņām un citu sasniegumiem daudz nein- 
teresējoties. "Tagad' tā neslēdzoties rīkoties nozīmē nīkuļot, 

jo savstarpējā sacensībā ierautas nevien visas pasaules valstis, 
bet arī katra atsevišķa lauku sēta. "Tagad godam pastāvēt un 
uz priekšu tikt.var tikai tie zemtuji — vienalga, jauni vai 
veci — kas jo uzman'gi seko gan lauksaimniecības zinātnes mā- 
cībām, gan arī citu lauksaimnieku panākumiem un kļūdām, kā 
mūsu pašu zemē, tā ārzemēs, Ir labi par tiem lasīt un klau- 
sīties, bet vēl labāk, ja viņu darbu varam vērot paši sa- 
vām acīm, redzēt to dzimstam un topam, vērot to ritam 
dabiskajos apstākļos parastajā gaitā. 
Sai ziņā ne grāmata, ne priekšlasījums, pat ne izstāde un mu- 
zejs nevar sacensties ar izbraukumiem un ceļojumiem, nevar 
sacensties ar ekskursijām. Tās dalībnieks gūst iespaidus 
ar visiem jutekļiem. Šādā izbraukumā vai ceļojumā 
cilvēks parasti ir daudz dzīvāks un pašdarbīgāks 
(aktīvāks) nekā, piemēram, lasot grāmatu vai klausoties priekš- 
lasījumu. Ekskursijas dalībnieki un viņu vadītājs daudz ātrāk 
kļūst viena saime nekā — piemēram — runātājs un 
viņa klausitāji priekšlasījumā, it īpaši tad, ja lektoram trūkst 
runas dāvanu. Tāpēc arī topošie lauksaimnieki un lauksaim- 
nieces, it ipaši mazpulku dalībnieki un dalībnieces, šo ārpussko- 
las izglītības paņēmienu nedrīkst atstāt novārtā. 


Ekskursijas var būt tuvas un tālas, iekšzemes un ārzemju. 
Arī pēc satura to raksturs ir dažāds. Dabas zinātnieks, kultūr- 
vēsturnieks, tautsaimnieks, būvinženieris, lauksaimnieks, ārsts, 
mākslinieks — katrs dzīvo savā īpatnējā pasaulē un katram 
viņiem lietām. un parādībām ir savs mērs un sava 
pieeja. Ekskursiju organizējot, šis apstāklis arvien jāpatur 
prātā, jāzina, kas būs viņas dalībnieku interešu centrā 
un kam piegriezīs tikai. blakus vērību. Citāds maršruts būs 
jāizraugās mazpulku dalībniekiem — lopkopju grupas locekļiem, 
citāds tiem, kas interesējas par dārzkopību, lai gan daudz būs 
arī tādu lietu, vietu un parādību, kas vienlīdz interesēs kā vie- 
nus, tā otrus. 

Lai ekskursija būtu tiešām auglīga un nepārvērstos 
vienkāršā izpriecas braucienā, uz to nopietni jāsaga- 
tavojas, tai jāsastāda nevien apmeklējamo vietu saraksts, 
bet arī jo sīka darba programma ar noteiktu laika 
iedalījumu. Ārkārtīgi svarīgs ir tlietpratīgs ekskur- 
sijas vadītājs, kuršprot ekskursantus ieinteresēt, 
vēršot arvien viņu uzmanību uz zimīgāko, raksturīgāko, ievērī- 
bas cienīgāko. Ekskursijas programmu nedrīkst pārslo- 
dzīt, citādi ekskursanti pārvēršas par kurtiem jeb vēja 
suņiem un iznāk gan daudz noskrieto kilometru, daudz 
vietu, kurās būts, bet pavisam maz laika iedziļināties, lai ievē- 

rības cienīģo nevien pamanītu, tet to pienācīgi arī apskatītu. 
Braucot ar autobusu vai smago automobili, vienai dienai caur- 
mērā var rēķināt ap 150 līdz 200 km. Ekskursijas vadītājam 
stingri jāraugās, lai no uzstādītās programmas neatkāptos, jo 
šāda atkāpšanās rada nevēlamu dezorganizāciju un sarūgtina 
tos, kam ekskursanti pieteikuši savu ierašanos un. tagad liek 
sevi veltīzi gaidīt. Kā visos kopējos pasākumos, arī ekskursijā 
jābūt noteiktai kārtībai. disciplīnai, un par tās ieturēšanu vis- 
pirms ir atbildīgs ekskursijas vadītājs. 

Lauksaimnieku ekskursiju rikotājām — lauksaimnieciska vai 
kultūrāla rakstura biedrībām, šis darbs veicams visciešākā sa- 
darbībā ar sava rajona agronomu vai instruktoru. Lai izsar- 
gātos no viena otra pārsteiguma un nepatikšanām, piedalī= 
šanās maksu no dalībniekiem — vismaz kādu daļu — 
ieteicams iekasēt jau laikus. 

Labi noorganizētas lauksaimnieku ekskursijas jūtami sekmē 
lauksaimniecības kultūras attīstību un ir izcils lauksaimniecības 
zināšanu un jaunāko un izdevīgāko darba paņēmienu propa- 
gandas līdzeklis. Cilvēka, it sevišķi topošā jaunieša, ikdienas 
dzīvē šāda ekskursija nereti ir notikums, kas saistīts ar dziļiem 
pārdzīvojumiem. To piemin, dawdzina un atceras gadiem, daž- 
reiz neaizmirstot pat visu. mūžu.  Redzētais un vērotais citu 
sētā pamudina uz vērtību pārvērtēšanu savējā, mudina sacen- 
sties, iedveš jaunus spēkus un ticību savam darbam un arī dar- 
bam un centībai vispārīgi. 


Ja par parastām ekskursijām uzārzemēm plašākā mērogā 
pašreiz nav ko domāt, jo viņas izmaksā padārgi, tad derētu 
gan pagudrot — vai nevaram tās salētināt uz sav- 
starpējās apmaiņas principa. Liekas, vismaz 
mazpulkiem te varētu atvērties diezgan labas izredzes. 

Mūsu pašu zemtē tagad jau ir prāvs skaits saimniecību, kids 
pas var noderēt citām par paraugu, ja me visumā, tad vismaz 
atsevišķās lauksaimniecības "nozarēs. Dažas no tām būtu ietei- 
cams apskatīt katram. Tuvākā nākotnē vajadzētu sastādīt 
šādu saimniecību sarakstu, jo agrākie, kas. 
pirms gadiem 15 iespiesti „Latvijas Lauksaimniekā'' un „Lauk- 
saimnieka kabatas kalendārā"! vairs neapmierina, novecojuši, 
kļuvuši pārāk nēpilnīzi. Šo darbu visparocīgāki būtu veikt 
Latvijas Lauksaimniecības kamerai ar rajonu agronomu liet- 
pratīgu starpniecību, aicinot talkā visus, kas to var veicināt un 
atvieglot. 

Ari ekskursiju rīkošanā esam jau tik tālu, ka vajadzīgs sākt 
domāt par lielajām.līnijām, noteiktu sistē 
m u. 

Nav ieteicams parāk liels ekskursantu skaits. Labi būtu, ja 
varētu aprobežoties ar cilvēku 15, bet tā kā braukšana bieži 
notiek ar autobusu vai smago automobili, tad aiz tīri saimnie- 
ciskiem iemesliem tas parasti divkāršojas. Vēl lielākām grupām 
rodas neērtības gan ar paskaidrojumiem, gan citādā ziņā, kāpēc 
no tām jāizvairās. 

Mūsu apstākļos ekskursijas visbiežāk rīko divas, trīs dienas. 
Garumā velkcties, vairojas nogurums, kam tīri dabiski seko arī 
uzmanības mazināšanās. Parasti izvēlas sestdienu un svētdienu. 


Domājot par ekskursiju, jau laikus — vismaz pāris nedēļas 
iepriekš — jāsazinās ar to saimniecību, iestāžu, skolu un citu 
pasākumu īpašniekiem vai atbildīgajiem vadītājiem, kurus no- 
domāts apmeklēt. Nekļūsim viņiem par sodību! Smalkjū- 
tība, takts — šīs iekšējās stājas raksturīgās pazīmes — 
lai mūs arvien pasarga no nekautrīgas uzbāzības 
un arī no pārgudras kritizēšanas. Latviešu vies- 
mīlība ir plaši un bieži it dibināti pieminēta un daudzināta, 
bet arī visviesmīlīgākajam cilvēkam taču ir brīži, kad viņam 
gribas būt vienam vai' kopā tikai ar savējiem... Priekšzīmī- 
gie lauksaimnieki, izmēģinājumu iestāžu un mācību saimniecību 
vadītāji un darbinieki jo priecīgi sagaidīs un labprāt iepazīstinās 
ar saviem darbiem un sasniegumiem mūs visus, ja ar viņiem 
iepriekš par savu ierašanos būsim sazinājušies, vieno- 
jušies, bet, ierodoties pilnīgi „uz savu galvu'', pavisam negai- 
dīti, nebrīnīsimies, ja mums, atbraukušiem vai atnākušiem, vārti 
paliks neatvērti. Mēs taču neesam vienīgie ekskursanti; bieži 
vien vasaras svētdienās viņi jau pirms mūsu ierašanās būs izva- 
dājuši 3—4 ekskursijas. Par naktsmājām, ēdamo un dzeramo 
tiklab tūristu mītnēs, kā atsevišķās saimniecībās jāpiedāvā atlī- 
dzība. Tas, ka vienu otru reizi laipnais nama tēvs un nama 
māte no tās atteiksies, vispārējo kārtulu tomēr negroza. Ne- 
aizmirsīsim, ka katrs apmeklētāju pulciņš jau tik un tā saim- 
niecībai sagādā liekas rūpes un „klapatas*. 


Ekskursijai nevien jāuzstāda noteikts mērķis, kas 
savukārt nosaka tās sarīkošanai visvairāk piemēroto 
laiku, bet izbraukumam arī pienācīgi jāsagatavojas 1 a s o t un iz- 
jautājot. Nav jāaizmirst izmantot tās ziņas, kuras par 
apmeklējamo apvidu, izmēģināšanas iestādi vai saimniecībām 
var atrast grāmatās, žurnālos un citos izdevumos (Latviešu kon- 
versācijas vārdnīcā, Ceļa vadoņos, priekšzīmīgo saimniecību ap- 
rakstos u. t. t.). 


Dodoties ekskursijā, paņemsim līdz nevien labu ceļa kar- 
ti, bet arī zīmuli un burtnīcu svarigākā, rakstu- 

rīgākā un interesantākā atziīmēšamnaīi. Bū- 
sim darbīgi, skatīsimies, vērosim, jautāsim, klausīsimies,' iedziļi. 
nāsimies, salīdzināsim, atzīmēsim un secināsim! Mēs taču gri- 
bam zināt to, kas mūs interesē, pamatīgi un noteik- 
ti, tiekties nevien plašumā, bet arī dziļumā. 


Visai patīkami, ja vismaz vienam ekskursijas dalībniekam 
ir līdzi fotoaparāts. Uzņēmumi un atzīmes būs vēlāk 
nevien patīkams atmiņu papildinājums, bet arī vērtīgs materiāls 
mūsu turpmākajam darbam, par vērtīgu atzītā izmantošanai. 
Tie labi noderēs arī tad, kad par ekskursijā gūtiem iespaidiem, 
vērojumiem un atziņām stāstīsim mājiniekiem un kaimiņiem, 
tie jo sevišķi noderēs, kad par tiem rakstīsim „Latvijas Lauk- 
saimniekā* vai citos žurnālos vai laikrakstos. 


Ekskursanti nedrīkst pārvērsties par dabas postītājiem, lauku 
un pļavu nobradātājiem, mājlopu baidītājiem, koku un krūmu 
aplauzītājiem, dabas un cilvēku veidoto pieminekļu bojātājiem 
un apgānītājiem. Un piedzērušos cilvēku ālēšanās jau nu nav 
nekāda varonība, bet sarunāšanās ar mašīnas vadītāju vai 
viņa piedzirdīšana ir tieša vieglprātība, kas bieži kļūst liktenī- 
ga ... Pavisam kaut kas jauns mūsu zemē ir pagājušā va- 
sarā ar vietējo organizāciju un lauksaimnieku atbalstu LL kame- 
ras iesāktās ilggadīgo laukstrādnieku ekskursi- 
jas. Cik viņi par tām var būt pateicīgi, un cik tās var būt 
svētīgas gan pašiem dalībniekiem, gan citiem. Ja pagājušā 
vasarā šo laukstrādnieku ekskursiju dalībnieku skaits bija tikai 
drusku pāri 300, tad šogad tas jau pārsniegs 700. Arī šis jau- 
nais pasākums ir solis uz priekšu! 


Īsi sakot, lietpratīgi organizētas iekšzemes ekskursijas iepa- 
zīstina mūs ar Latvijas dabu un tautu, liek dziļāk ieklausīties 
mūsu vēstures soļos, māca salīdzinoši un kritiski domāt un lidz 
ar to arī skaistāk un pilnvērtīgāk dzīvot un veiksmīgāk strādāt. 


Tautas likteņus vada tās intelliģence, kujas morāliskais 
stiprums noteic tautas mūžu un stāvokli citu tautu vidū. 


Prof. J. Auškāps. 


188 




















Kokles 
gatavojot 


Pilsētu mazpulku īpatnības 
AD. EGLĪTIS 


Mazpulku kustība, izveidodamās par vadītāju vienotās un 
darba mīlestības apgarotās jaunatnes audzināšanā, ir dziļas sak- 
nes laidusi arī mūsu pilsētās. Nepilnu divu gadu laikā pilsētās 
sākuši intensīvu darbibu pāri par 150 mazpulku ar apm. 6.000 
dalībniekiem, no kuriem Rīgas pilsētas novadā darbojas 69 maz- 
pulki ar 3.800 dalībniekiem. Pilsētas mazpulku līdz šim pa- 
veiktais darbs ir lauzis maldīgo uzskatu par mazpulku darba 
iespēju vienīgi laukos. Mazpulki ir arī pilsētā atraduši nodar- 
bības, kas pilnā mērā atbilst mazpulku audzināšanas principiem, 
un darba pozitīvā ietekme audzināšanā uz pilsētas bērniem ir 
ātri un spilgti saskatāma. Taču pilsētas bērnu darba un dzīves 
apstākļi, salīdzinot ar laukiem, ir stipri ipatnēji, un tādēļ arī 
pilsētas mazpulku vadībai darbā ir vajadzīga īpatnēja pieeja, 
darba uzdevumi un programma. Līdzīgi lauku, arī pilsētu 
mazpulku pirmais uzdevums ir jaunatnes vērības piegriešana zemei, 
lauku darbam, lauksaimniecībai, reizē ieaudzinot darba un zemes 
mīlestību. Blakus šim darbam pilsētās līdzvērtīgas ir nodarbī- 
bas lauksaimniecības pētīšanā, mājsaimniecībā, amatniecībā, 
rokdarbos, sabiedriskā un valstiskā audzināšanā. Amatniecība 
un rokdarbi, kam jau senā raksturīgā pilsētu iezīme, pilsētu 


«mazpulku dalibniekos rod lielu interesi, atraisa jaumas spējas 


un iespējas, kā arī dod jaunus spēkus jaunam latviešu mākslas 

amatnieku — latviešu kadram, kā to rāda piedzīvojumi rok- 
darbos, ādas un metalla darbos. i 


Pilsētu mazpulku dalībnieki nevar izņemt plašu lauksaim- 
niecības un liellopkopības darba programmu. Tāpat tiem daž- 
kārt grūti veicamas mazpulku ilgstošās pieccīņas. Ari kārtējās 
sanāksmes vasarā daudzreiz dalībnieku izbraukšanas dēļ var re- 
tāk noturēt, taču tas attiecas tikai uz tām vietām un pilsētām, 
kur dalībnieki vasaras laikā pilsētu atstāj. Pati lielākā pilsētu 
imazpulku īpatnība ir tā, ka pilsētu mazpulkus daudz un bieži 
redz sabiedrība, redz un vērtē tos darbā un atpūtā. Pirmās un 
lielākās pūles no mazpulku vadītājiem pilsētās prasa stājas, 
uzvedības un disciplīnas ieaudzināšana mazpulku 
dalībniekos. Ceļi, pa kuriem virzīt mazpulkos stājas, uzvedības 
un disciplīnas ieaudzināšanu, ir bez gala daudzi un no tiem šeit 
minēšu tikai parastākos, vieglākos un sīkākos. Vispirms kār- 
tējās sanāksmēs ir daļa laika jāparedz ierindai un valstiskai 
audzināšanai, kā zēniem tā meitenēm, pieaicinot šinī darbā pa- 
ligā armijas vai aizsargu virsniekus. Arī pašas elementārās pie- 
klājības un uzvedības tik bieži vien vēl daudziem trūkst.  Sa- 
dzīvē, darbā, atpūtā nav vajadzīga tā sauktā dzelzs disciplīna 
vai kapa režims, taču tā vietā lai vienmēr būtu kārtīga pa- 
klausība, uzdotā noteikta izpildīšana bez pretrunas, drošas, 
skaidras atbildes uz jautājumiem un labs ārējais brašums, gaita. 
Audzināšana un mācības sanāksmes vien, bez sekošanas un kār- 
tības radīšanas sadzīvē, darbā, atpūtā, nedos vajadzīgo stāju, 
kārtību, uzvedību. 


Ļoti labs palīgs te vēlir arī mazpulku iekārta saimēs, saimju 
vecākie. Šie saimju vecākie līdz ar viņu tiesībām un pienā- 
kumiem tad arī ir jāizlieto stājas audzināšanai un jāizlieto tā, 
lai mazpulka dalibnieki taisni caur saimes vecāko, kur tas vien 
iespējams, saņemtu rīkojumus un sīkos atsevišķi izpildāmos 
darbu uzdevumus. Līdz ār to saimes vecākais arī nesīs atbil- 
dību par dalībniekam uzdotā izpildīšanu. Ziņojumi par sanāks- 
mēm, ekskursijām, nometnēm un citiem uzdevumiem ir nodo- 
dami saimju vecākiem. 


Pilsētu mazpulku praktiskā darba sadalīšanā un veikšanā 
iezīmējas vairākas īpatnības, jo mazpulku darbi vispirms sada- 
lās ziemas darbos pilsētā un vasaras darbos pilsētā un laukos. 
Katram pilsētas mazpulkam tāpēc ir vajadzīga darba program- 
ma, dalīta ziemai un vasarai. V asaras darbībai savukārt 
ir vajadzīga apspriesta un piemērota programma: 1) pilsētā pa- 
likušiem, 2) ganiem un algota darba darītājiem uz laukiem un 
3) laukos atpūtā esošiem mazpulku dalībniekiem. 

Katram pa vasaru pilsētā palikušam 
mazpulka dalībniekam ir vajadzīigssavs 
lāuciņš. No šīs prasības nav pieļaujama atkāpšanās arī 
tanīs gadijumos, ja dalibniekam nav iespējams pat 5 m* zemes 
lauciņu sameklēt. lIzlidzēties tad var ar patstāvīgu darbu puķu 
audzēšanā vai ierīkojot un audzējot puķes vai kultūraugus at- 
sevišķās kastēs. Puķes vai kastīšu kultūras var atvietot zemes 
gabaliņa kopšanu līdz tam laikam,.kamēr dalībniekam ir iespē- 
jami arī pilsētā zemi sameklēt. Un, man šķiet, ar patiesu un 
labu gribu tas arvien būs iespējams, it sevišķi provinces pilsē- 
tās, Kultūru izvēlei piegriežoties, vēlama viengabalainība, un 
sacensības kultūrā speciālizēšanos vēlams izdarīt līdz šīs kultū- 
ras pilnīgai pazīšanai, izmēģinājumiem un augstākām ražām. 
Pilsētu mazpulkiem nav piemērota labību, lopbarības sakņaugu 
un rūpniecības augu: linu, cukurbiešu u. c, mazāk intensīvu kultūru 
audzēšana, bet to vietā jāizvēlas intensīvās dārzāju un sakņ- 
augu kultūras; ielabojamās zemēs, sākot ar kartupeļiem, kāpos- 
tiem un ejot līdz visintensīvākiem dārzājiem: sīpoliem, gurķiem, 
tomātiem u. t. t. Sevišķi ieteicama ir ārstniecības augu un 
sēklaugu izvēle, kas bieži vien kā jaunas un maz pazītas kultū- 
ras dod jaunus norādījumus arī vecākiem.  Audzēšanā gūtie 
novērojumi un atzinumi ziemā jāapstrādā, lai varētu ar tiem 
iepazīstināt ari citus mazpulka dalībniekus. Blakus sacensības 
kultūrai katrs pilsētas mazpulka dalībnieks pēc brīvas izvēles var 
audzēt vienu vai vairākas patēriņa kultūras savām vajadzībām 
vai rudenī augļu konservēšanas kursiem. 


Pilsētā palikušiem mazpulku dalībniekiem, vasarā pēc iespē- 
jas vajadzīgs sarīkot kopējas nometnes — ekskursijas, kaimiņu 
mazpulku apciemojumus, tautas svētku svinēšanu. Vasarā, sa- 
nāksmju laikā, tiem paredzama: 1) vasaras darbu apskate, 
2) ierinda, sporta spēles, sacensības, 3) īsas kopējas ekskur- 
sijas. 

Ideāls pilsētu mazpulku dalībnieku audzināšanai ir gana amati 
vai citi algoti lauku darbi vasarā. Uz priekšu mums jāpanāk, 
lai katrs pilsētas mazpulka dalībnieks arī būtu vasarā ilgāku 
vai īsāku laiku šādā amatā. Ganu gaitas vai algotu lauku dar- 
bu pildot, pilsētas mazpulka dalībniekam vasarā ir jāievāc savā 
līdzdotā ganu gaitu grāmatiņā apliecinājums un atzīme par: 
1) darba lielumu un izpildījumu 2) sadarbību ar tuvāko lauku 
mazpulku un mazpulku dalībniekiem, 3) gatavotiem priekšme- 
tiem, kolekcijām. Pēc šiem novērtējumiem tad arī rudenī, va- 
saras darbu apskatē, minētiem mazpulku dalībniekiem varēs izteikt 
atzinību. 


191 








Atpūta un pilnīga bezdarbība vasarā uz laukiem pieļaujama 
vienīgi slimiem pilsētu mazpulku dalībniekiem. Kam vien spēki 
atļauj, tam vasaras brīvlaiks iekārtojams tā, lai tas varētu strā- 
dāt praktikanta darbu svešā saimniecībā. Šiem bez algotā 
lauku darba esošiem pilsētu mazpulku dalībniekiem tad arī ir 
vasarā jāveic kāds no lauksaimniecības pētīšanas darbu uzde- 
vumiem, kas minēti mazpulku iekārtas un darbības 
noteikumos. Jau agrā pavasari ir jāizvēlas, jāpārspriež un jā- 
izmācās šo darbu techniskais izpildījums un jāņem vienam 
gadam viens galvenais uzdevums visiem 
(2 praktiskie + 1 rakstiskais uzdevums). Tāpat kā citur, ari 
šeit darba daudzums resp. smagums piemērojams dalībnieku 
spēkiem, taču noskaidrojamais jautājums ir visiem viens. 

Bez lauksaimniecības pētīšanas šīs grupas mazpulku dalīb- 
niekiem vasarā vēlama dzimtenes apceļošana 
caur lauku mazpulkiem. Par šādu apceļojumu 
vispirms jāsazinās ar izvēlētā ceļojumu virzienā esošiem maz- 
pulku vadītājiem. Dienas grāmata un atzīmes par ceļojumu ir 
nepieciešamas kā darba norādījums vasaras darbu apskatē, tā 
arī ir patīkama atmiņa katram ceļotājam. ! 

Ziemas darbu praktiskajā daļā jau lielāko tiesu darbi 
var noritēt pēc speciālajām programmām rokdarbos, mājsaim- 
niecības darbos, amatniecībā. Svarīgi še piezīmēt, lai tomēr arī 
ziemas darbos k at rs mazpulka dalībnieks būtu kautko veicis, 
būtu pats kautko izgatavojis. 


Garīgā darba — mūzikas, dziesmu, drāmatisko, literāro u. c. 
sekciju darbi izveidojami plašāki un pilnīgāki kā līdz šim, pro- 
grammu izstrādājot un pieņemot rudenī. Šo sekciju darbībai 
ļoti atsaucīgi ir mazpulku veicinātāji un vecākie dalībnieki, un 
arī te pašdarbība un pašierosme, pareizi ievadīta, liekama pirmā 
vietā. Čaklākie un spējīgākie mazpulku dalibnieki arī no šīm 
sekcijām ir godalgojami. Pār sekciju darbību un dalībnieku 
līdzdalību un darba panākumiem tādēļ vedami sevišķi sekciju 
protokoli um atzīmes. Valstiskai audzināšanai un ierindai ierā- 
dāma vieta kārtējo sanāksmju laikā, bet par patiesi labu un 
priekšzīmīgu stāju um saimju vadīšanu ir jāpiešķir godalgas. 
Ziemas laiks ir pats piemērotākais arī darba godināšanas sari- 
košanai. Godināms ne tikai fiziskais, bet arī garīgais darbs, jo 
ikviens no tiem, labi paveikts, ir cēlis mūsu zemi, vairojis 
mums vērtības. 

Lieki šeit runāt vēl par sīkām pilsētas mazpulku darba 
ipatnībām. Galvenais ir audzināšanas mērķa skaidrība un ne- 
atlaidīgā tuvošanās tam. Jo elastīgāku un savām īpatnībām 
tuvāku pilsētas mazpulka vadītājs būs piekļāvis darba program- 

mu savam mazpulkam, jo darbs būs sekmīgāks, būs vieglāks. 
Bet mērķa skaidrību lai vadītājiem arvienu liek atcerēties Maz- 
pulku Virsvadoņa norādījumi jaunatnes audzināšanā. Drošam, 
uzņēmīgam, izturīgam un  neatlaidīgam cilvēkam, ar 
darba mīlestību un ticību tēvzemes nākotnei apbalvotam 
izdarītājam ir jābūt jaunam latvietim. Šos nākotnes nesējus 
var audzināt un audzina mazpulki, audzina laukos, audzina 


pilsētās, 


- 


Rīta vingrošuna nometnē: 











Litenietis 


Deja 
J. STUMBRIS 


Dejas mūžs ir ilgs, gandrīz tikpat ilgs kā pašas cilvēces mūžs. 
Cilvēkam jau ir iedzimts dzineklis darboties, kustēties. Šī dziņa 
parādās jau pie bērna, kad tas lēkā un kliedz aiz prieka. 
Te bērnu pārvar jūtas, un tās nu viņš izteic gan ar balsi, gan 
ar ķermeņa kustībām. Tāpēc domājams, ka tā arī prīmitīvais 
cilvēks darīja, jo viņš vēl nebija ieradis valdīt un apslēpt savas 
jūtas. Arī ritms, kas deju raksturo, ir dabīga parādība, — tā 
mīt cilvēka sirds pukstēšanā un elpošanā, tādēļ arī katra b īva, 
dabīga kustība cilvēkam savienota ar ritmu. Protams, sākumā 
šis kustības bija nenojaustas, tikai vēlāk kļuva apzinīgas, iz- 
koptas par mākslu. 


Deja ir cilvēces mākslas visvecākais izteiksmes veids. 
Primitīvajām dabas tautām ķermeņa kustību prieks nebija 
svešāks par skaņu prieku, bet gan tuvāks. Pirms vēļ jūtas 
nebija izteiktas vārdos, šīs jūtas tad izteicā ķermeņa kustībās. 
Bet par kustību daiļumu pirmatnējās tautas nemaz nerūpējās, 
tikai dziedāja un dejoja. Tādēļ arī deja uzskatāma par instinktīvu 
dzīves prieku. : 

Prīmitīvi jautrā deja ir uzskatāma par mākslu pamatu, tāir 
kustības dabiskais, kamēr nopietnā deja kustības mākslinieciskais 


"izveidojums. No nopietnās dejas attīstās plastika, kura izteic 


telpiski noteikto kustību. Augstākā attīstības pakāpē deja tie- 
cas apvienoties ar dzeju, no kuras aizņemas idejas, tā kļūdama 
par balletu. : 

Prīmitīvais cilvēks neapmierinājās ar vienu izteiksmes formu 
vien, viņš izlietoja kompleksus. Ar visiem iespējamiem līdzekļiem 
tas cenšas iedarboties spilgti un asi. «No dejas izaug skaņu 
secība, kāju piespērieni pie zemes atskan noteiktās taktīs, dejo- 
tājs izdveš skaņas, kas kairina dejotāja un skatītāja nervus. 
Tādējādi deja savienota ar dziedāšanu vai ar dažādiem trokšņu 
instrumentiem, kas to pavada. Tāpat arī masku nolūks 
palīdzēt pievilkt, izpatikt, atbaidīt vai apburt ļaunos un labos 
garus, daimonus un dievības. 

Deja ir māksla, tā ir pievilcīgākā māksla, jo forma ir dejas 
saturs. Tai nepieciešama radniecisku mākslu palidzība: no 
plastikas tā aizgūst veidošanas spēju, no mūzikas harmo- 
niju, kustību un tās radīšanas likumību, no dzejas — 
idejas. Kustība ir afekta pavadonis, un dvēseles saviļņojumu 
izteica kustībās daudz agrāk, nekā bija radusies doma par ma- 
tērijas veidošanu, skaņu radīšanu un harmonisku saistīšanu, 
kad vārds vēl nebija kļuvis par jūtu izteiksmes līdzekli. 

Daudzās prīmitīvajās dejās piedalījās visi kopības locekļi un 
skatītājs nebija šķirts no dejotāja. Šīs dejas radīja vienkopības 
sajūtu, pacēla kopības jūtas un pašapziņu. Grupā dejodami, 
Šie ļaudis jutās spēcīgi pretoties pārdabiskām varām, nezināmiem 
tn briesmīgiem dabas spēkiem. Te jau deja tika izlietāta kulta 
um maģijas vajadzībām. Pat uzskata, ka vecākā reliģija 
tikusi dejota. 

Visas tautas un visi laikmeti pazinuši deju, un katrā zemē 
tā attīstījusies īpatnēji, atkarībā no tautas rakstura, klimata, 
priekšstatiem un apkārtnes. Visagrākos laikos senatnes tautām 
deja bija nepieciešama visās laicīgās un garīgās izrādēs. Par 
dejas attīstīšanās gaitu un uzplaukšanu liecina vēstures lapas 
puses, kas liek atcerēties senās kultūras tautas, kā eģiptiešus, 
grieķus, romiešus. 

Eģiptē dejoja nevien Apisam par godu sarīkotos svētkos, 
bet uzskatīja deju arī par ķermeņa vingrināšanu un labas audzi- 
nāšanas prasību. Sevišķi sengrieķiem deja sasniegusi ievē- 
rojamu māksliniecisku gatavību. Te jaunatnes audzināšanā 
vissvarīgākais bija dejas māksla. Tā bija kā ķermeņa svārīga 
disciplīna, kuru piekopa arī sirmā vecumā. Sengrieķi par dejo- 

tājiem un deju izgudrotājiem sauca pat dievus, un rindu dejas 
svinībās kārtoja slaveni varoņi. 

Arī romiešiem bija dejas, kaut gan ne tik augstā cieņā kā, 
grieķiem. Ir ticams, ka žīdi savos dievkalpojumos pārņēmuši 
ēģiptiešu dejas un tās uzveduši visos priecīgos gadījumos. 

Kristiānismam izplatoties, jaunā baznīca daudz ko paņēma 
no pagānisma, jo kristīgo svētkos ieviesās pagānu uzvedumi, 
maskas un dejas, kas pamazām asimilējās, tā kā pat aizmirsās 
to pagāniskā izcelšanās. Te, līdzīgi ēģiptiešiem, grieķiem un 
romiešiem, deja papildināja reliģiskos ceremoniālus. Vēlāk gan 
kristiānisms sāka dejas apkarot, uzskatot tās par velna 
iestādījumu. 

Tā Krizostoms savā laikā teica: „Kur dej, tur velns, jo 
Dievs mums nav devis kājas, lai mēs kā kamieļi lēkājam, bet. 
ar eņģeļiem kopā glītu kori iztaisām.” Arī Kalvins dejas turēja 
par vieglprātības zīmi. Tāpat kāds dejas nīdējs 1883. gada 
„Balss** 16. numurā raksta: „Dejošana ir velnišķīgs izdomājums, 
kurš atrasts cilvēku liekulībai un Dievam par kaunu un negodu. 
Visi danči cēlušies aiz pārgalvības un ļauniem, neprātīgiem un 
neskaidriem nolūkiem.” 

Cilvēkiem dejojot, velns izkaisa visu kāribu saldenumus, ar 
ko viņš bezvainīgas dvēseles grib dabūt savā varā. 

Tam visam pretīm nostājās lielā ticības reformātora Lutera 
doma: „Kad nu diešana palikusi par ieradumu pie visām 
glītotām un neglītotām zemes tautām, tāpat kā viesoties, 
greznoties, ēst, dzert un līksmoties; tad es nezinātu, kāpēc to 
nosodīt un nīdēt, ja tikai vien pārlieka trakulība, neraženība 
un nekrietnība tur pati par sevi vien pie tā nav vainīga; jo 
tāpat pie galda, kā arī pašā baznīcā, tas pats var notikt. 
Ēšana un dzeršana jau arī ir vainīga, kad daži paliek par 
cūkām. Kur kārtība un pieklājība valda, tur kāzām un godiem 
ir tiesība, ka viesi diedami līksmojas. Ticība, mīlestība, ne arī 
cits kāds tikums nav ne izdejami, ne izēdami, ja cilvēks turklāt 
godīgs un sātīgs. Jaunie bērni arī dej un lēkā, un tomēr bez 
grēkiem. Lai dara katrs tā un top kā bērns, tad diešana 
nekaitēs. Ja diet tiešām būtu grēks, tad jauniem bērniem arī 
nevajadzētu atļaut tādu apgrēcību.” 

Dejots tika vienmēr, visos laikos un visās tautās. Tikai 
deja pārveidojās, ceļojot no vienas vietas uz otru. Pamazām 
starptautiskās viesību dejas izaug no nācionālām. Nāk modē 
polka un valsis blakus jau esošai frankusēzei, kadriļai un lansjē. 

Modernās viesību dejas — „šīberi" rodas pa daļai kā 
viduslaiku soļu un šļūcamo deju atjaunojums, pa daļai līdz ar 
mūziku kā mantojums no Dienvidamerikas nēģeru ostu dzertuvēm, 

Tāpēc arī nav jābrīnās, ka Grosse sakā: „Modernā deja ir 
aistētiski un sociāli izvirtis rudiments pret to spēku, kas dejai 
bija prīmitīvās tautās.” 

Šis modernais netikums jau vairākus gadu desmitus ir at- 
kļuvis pie mums un pamazām, kā sērga, apņēmis nevien pilsētas, 
bet arī veselīgos laukus. Un tāpēc ne jau bez pamata deju 
skolotājs M. Kauliņš 1921. gada „Latvijas Sarga" 294. nr. raksta: 
„Krogu jeb deju publika tagad dejo tikai vienu moderno pa- 
saules deju — „Onestepu,** sauktu „šīberi,'* ko vairs nevar pie- 
līdzināt dejošanai, bet drīzāk streipuļošanai, sevišķi, kad nāk uz 
rīta pusi. Šādu „deju" mācīt nav vajadzīgs, katra šaubīģa 
dāma labprātīgi palīdzēs to ierādīt tiem, kas vēl neprot, jo 
tagad tas ir „moderni.” Pret to nebūtu ko iebilst, ja šāda 
„dejošana** notiktu tikai krogos (krogos daudz kas tamlīdzīgs 
notiek), bet šis „šīberis”* no krogiem pārgājis arī uz sabiedrību, 
un ja šai parādībai nestāsies likums ceļā, tas ķers mūsu jaunatni, 
kura sāks tāpat moderni streipuļot." Bet diemžēl tāds likums 
netika izdots, un, kā jau to Kauliņš paredzēja, tas skāra jaunatni. 
Visur sabiedrībā pamazām pazūd deja un tās vietā stājas 
„modernā streipuļošana,** kurai trūkst jebkāda daiļuma. 


Tagad jau pāris gadus skolas un organizācijasjpamazām sāk 
atkal piegriezties mūsu pašu tautas dejām, kas stipri pacels 
jaunatni morālā ziņā. Un vispatīkamākais, ka mazpulka dalīb- 

niekiem, sākot ar pagājušo gadu, sarīkojumos jādejo tikai 
latviešu tautas dejas. Un tiešām, laiks jau bija latviešiem, 
senai kultūras tautai, atmest nēģeru un indiāņu dejas. 

Pirms apskatām latviešu tautas dejas, iepazīsimies ar citu 
tautu dejām. 

Ne tikai atsevišķās pasaules daļas, bet pat tuvas kaimiņu 
tautas atšķiras viena no otras ar savām īpatnībām dejā, atka: 
rībā no apkārtnes rakstura un klimata. | 

Ja tikai ieminamies par spāņu karsto temperāmentu, 
kaukāziešu brāzmainību un ziemeļnieku nosvērtību, tad re- 
dzam, cik liela dažādība. Ja apskatāmies mūsu pavisam 
tuvējos kaimiņos, tad redzam, ka arī tur dejās saskatāma atšķi: 
rība. Katras tautas klimatiskie apstākļi tomēr ja ne daudz, 
tad mazliet atšķiras, un tas tad arī jūtams to tautu dejās. 
Paskatīsimies tikai uz to, kā mūsu kaimiņos, attiecībā uz mūsu 
dejotāju pāri, izturas vīrietis pret sievieti. Latvietis. vienmēr 
sievieti ļoti augsti stādījis, tā kā nav jūtams vīrieša pārākums: 
Igaunijā, daudzas dejas beidzot, vīrietis sviež sievieti gaisā, 
Dānijā — ceļ kāju. pār piesēdušos sievieti un Zviedrijā — lec 
dejā pietupušai sievietei pāri. Tā atšķirība ir maza, bet īpatna, 
un pie mums nekas tamlīdzīgs nav nevienā tautas dejā 
saglabājies. 

Latvieši nav. ne karstie dienvidnieki, ne arī pārāk vēsie 
ziemeļnieki un tāpēc latviešu deja ir mērena tempa. Diezgan 
pareizi vācietis J. G. Kohls 1841. gadā (Die deutsch-russischen 
Ostseeprovinzen oder Natur- und. Vēlkerleben in Kur-, Liv- und 
Esthland) saka: „Latvieši ir ar ļoti savaldītu izturēšanos, 





Dvieļu deja 

gandrīz flegmatisku raksturu. Visas viņu deju kustības un 
soļi izteic to skaidri. Viss ir apvaldīts, lēns un bez straujuma 
un kaislībām." Vēl par latviešu tautas deju "raksta A. W. 
Hupels' 1777. gadā (Topographische Nachrichten von Lief- und 
Ehstland, II daļā): „Viņi (t. i. latvieši) dejās sastājas pāros 
visi, vecs ar jaunu, bieži puiši ar puisi un meita ar meitu. 
Viens pāris seko otram pavisam tuvu riņķī āpkārt, pie kam | 
dejā maz maiņu. * Estiem dejā parasti 34 vai */s takts, tajā ir 

sīki, drusku šļūcoši soļi, pie kam pie trešā soļa piesit drusku 

stiprāk pie seme:. Latviešu deja ir drusku citādāka un vairāk 


Gatves 


deja 

līdzīga dabīgai 


polonēzei.** 





Jautrais 
stūris 


Šis Hupeļa latviešu tautas deju 


raksturojums sakrīt ar kņaza N. S. Trubeckoja aprakstu vispāri 


par āriešu tautu deju. 


Bet lai dabūtu kautcik noteiktus datus 


par latviešu deju, tad nekas cs neatliek, kā ķerties pie dainu 

apskates un no turienes 
rast ziņas, rast atbildi. Te 
dainas dod atbildi, kaut 
arī ne noteiktu. Tomēr šī 
atbilde vairāk palīdz no- 
skaidrot patieso latviešu 
dejas būtību, nekā retie 
vācu ceļotāju atzīmējumi 
par mūsu deju. Protams, 
uz šiem sīkajiem pāris 
vārdiem, ko dod vācu au- 
tori, arī svars liekams. 
Katrs izteiktais vārds deju 
pētītājam dod zināmu pa- 
pildinājumu to labākai ' iz- 
pratnei. 

Par latviešu tautas 
deju nevar konkreti mi- 
nēt, cik gadus veca at- 
sevišķa deja. Tas ne- 


Kamoliņa deja 











Saimnieka deja 


iespējams. Vēl jau var būt, ka dažas dejas, kuras tagad 
ieskaitām savējās, būs jāsvītro, sakarā ar tagadējo lielo 
interesi par tautas deju, to pētīšanu un savējā paturēšanu, 
bet svešā atmešanu. Grūti jau noteikt dainas vecumu, 
un kur mu vēl pēc dainas dejas vecumu. . Droši varam 
teikt, ka mums ir. starp savāktām dejām. daudz īsti vecu un 
latvisku. Dainās sastopam vārdus, kuros minēti deju soļi, tur 
ir „teciņus,'* „palēkšus,' tad dejots „pa kazacki'' un „krustami- 
šķērsami.'' Dainas arī piemin „garo danci, bet vai tas ir 
tagadējais, grūti spriest. | 

Eim” pašas māsiņas, 

Garu danču vest, 

Brālīši nogājuši 

Līdumus līst, 

Līdumus līst, 

Plēsumus plēst. 


Var jau būt, un diezgan ticami, ka dejas ilgums nosaukts 
par „garo danci.' Tāpat arī daina 


Ekur laba dancošana 

No durvīm uz dibenu, 

Ko tā riņķu dancošana, 

Tā bij ļaužu smīdīšana. 
itkā rāda, ka pazīts straujais pievilciena (galopa) solis. Arī 
pāros dejošana pieminēta. 


Pa pāram, pa pāram, 
Ekur laba dancošana! 


201 














Litenieša polka 


Deju vēsturnieki apgalvo, ka īsteni vecās dejas nedejoja 
pāros. āru dejas sākas.tikai vidus laikos, kad dejās galvenā 
loma mīlai. 


Par tagadējo tautas deju mūziku grūti spriest, cik tā 
latviska. Daži mūsu mūzikas pazinēji (J. Sproģis) apgalvo, ka 
tur nekas no latviskā neesot, bet citi (Ed. Grīnvalds) gluži 
pretējo. Labākais latviešu mūzikas pazinējs Jurjānu Andrejs, 
kas daudz tautas melodiju savācis, saka, ka īstā tautas deju 
mūzika meklējama tautas dainu melodijās, jo agrāk dejoja un 
dziedāja. Man šķiet, ka tāpēc gan mums nebūtu jābaidās, lai 
nepaņemam citu mantu, ja ir dejai svešs, nelatvisks nosaukums. 
Nesen atpakaļ bija parasta lieta, ka mūzikantus uzrunāja tikai 
vāciski. Arī mūzikas gabaliem gandrīz tikai franču, italiešu un 
vācu uzraksti. Ja bija kāds latviešu nosaukums, tad tādu 
uzskatīja ar neuzticību un tam deva pēc iespējas svešāku no- 
saukumu. Tāpēc tagadējām uzglabātām daudzām tautas dejām 
ir tādi nosaukumi, kurus grūti izprast, ko tie nozīmē. Bet ja 
ņemam no iepriekš teiktā secinājumu, tad tas viss ir skaidrs. 


Latvietis ir bijis mūzikāls. Vēl tagad, ja nākas sastapties 
ar veciem cilvēkiem, kuri atceras vecās dejas, tad varam to 
pārliecināties. Tie zina nevien izdejot, bet arī tiem galvā visu 
pazīstamo deju mūzika. Arī dainas saka: 


Kad es gāju danču vesti, 

Man spēlmaņa nevajaga: 

Man kājiņas bungas sita, 
Mute pūta stabulīti. 

Vai atkal: 
Rīklīt, mana ērģelite, 
Ērģelēt ērģelēja; 
Pašas kājas man dancoja, 
Pate mute ērģelēja. 


Dainas arī pasaka, kādi mūzikas instrumenti bijuši. Vis- 
vairāk minēta vijole, tad kokle, dūkas, stabules, taure un 
bungas. 

Nāc pie manis, tautu meita, 
Tu lustīga vien staigāsi: 
Klētī bungas, namā kokle, 

| Istabā vijolīte. 

Un latvietim jau tā bija — tas prata strādāt un prata arī 
priecāties. Viņa atpūtas, vaļas brīžos bija dziesma, rotaļa 
vai deja. 

Dziedadama, dancodama, 
Savu laiku pavadīju; 
Ar dziesmiņu birzi triecu, 
Ar dancīti laiku vedu. 


Latviešu tautas deju autoritātes J. Rinka un J. Ošs visu 
saglabājušos tautas deju iedala trīs grupās. Pie pirmās grupas 
pieskaita tādas dejas, par kujām ir pamats domāt, ka tās 
saglabājušās gadu simteņiem ilgi negrozītā veidā, uzglabādamas 
savu pirmatnējo konstrukciju. Te ir vecas dejas, jaunu laiku 
neskartas un konstrukcijas ziņā tīras senlatviešu dejas. Šo deju 
raksturīgākās pazīmes slēpjas to prīmitīvajā choreografijā un 
nemākslotajā melodijā. Par šīs grupas galveno pārstāvi uzskata 
„Garo danci.* Šajā dejā sastopams sīks skrējiena (teciņus) solis, 
kuru pieskaita pie visvienkāršākiem dejas soļiem. Arī figūras 
pavisam vienkāršas. Pa pāriem skrien uz priekšu un griežas 
riņķī. Pie šīs grupas jāpieskaita vēl dažas rotaļas, kā „Vilks 
un kaza” daži varianti un „Saule un mēnesis.** 

Pie otras grupas pieskaita tās tautās dejas, kurās choreogra- 
fiskie elementi gan palikuši neskarti, bet konstrukcijā vērojams 
kāpinājums. Te vienkāršajam teciņus solim pievienojas citi 
soļi um arī figūras sarežģītākas. Labi šo grupu raksturo 
„Gatves deja, „Trīspāru deja'' jeb kā viņu vēl sauc par 
„saimnieku deju." 

Trešai grupai piederošo deju skaits ir stipri prāvs, bet to 
deju mūžs nav ilgs. Lielākais vairums izveidojušās pēdējo triju 
gadu simteņu laikā. Šajās dejās sastop patapinājumus, savitus 
vienkopus ar latviešu choreografijas elementiem. Te bieži 
sastopams polkas un galopa solis, kā arī kadriļas ietekme. 

Bet tāpēc jau šīs dejas nav jāuzskata par nelatviskām,kaut ari 
paviz pa citu tautu deju solim vai figūrai. Deja jau ir tas 
mākslas veids, kas visvieglāk pieejams svešai ietekmei. Visumā 
ņemot, šīs dejas ir latviskas.  Kadriļas ietekme jūtama 
„sudmaliņās,'' „„Jandālā,'* „Rucavietī,'' „Kazākā” un vēl citās, 


Par to, ka latviešu dejās sastopami citu tautu deju soļi un 
figūras, nav jābrīnās. Mūsu tēvzemi tikdaudz svešnieku pār- 
staigājuši krustām šķērsām, atstādami kautko no savējā un 
paņemdami arī kautko līdzi no mūsējā. Vesture jau stāsta, ka 
neesam sveši bijuši krieviem, poļiem, dāņiem, zviedriem, angļiem 
un vāciem. 


Latviešu tautas dejā, tāpat kā visām ziemeļnieku. tautām, 
konstrukcijas ziņā apbrīnojama noteiktība. Te pat vissarežģī- 
tākās dejās („Sudmaliņas,"* „Kazāks*) vērojama pakāpe- 
nība un loģiska sakarība starp gs pearesI un atsevišķām dejas 
figūrām. 


Latvietis ir dziesmu mīļotājs: ar dziesmu piedzimst, dziedot 
uzaug un ar dziesmu nomirst. Tāpat šai skaņai pievienojas 
ritmiskas kustības. Jau mazu bērnu' krustabās dižā kūma ņem 
rokās un viegli šūpojot „dīda.'* Te šī „dīdīšana”” palīdz labos 
novēlējumos padarīt paliekamus. Dižā kūma, izņemot pādi, 
jau ir krustabu svarīgākā persona un tās pienākums uzsākt 
pādes „dīdīšanu.* 


Šķir, Dieviņ, ceļu, 
Dod labu laimi! 
Nu iešu plānā 

Ar savu pādi. 


Kūmas, pādi viegli šūpodamas, apstaigā istabu, tā ietekmē- 
dami bērna mūžu. Tā pāde iet no rokām rokās, pie kam 
katrs uzliek savu dāvanu, ar dziesmu pavadītu. Te kūmas iz- 
saka savu novēlējumu, kādā darbā vai tikumā bērnu vēlas 
ietekmēt. ; | 


Ar galdu, pret galdu 
Pādīti dīdu, 

Lai mani pādīti 
Maizītes laime. 

Es savu pādīti 
Teciņus dīdu, 

Lai klausa māmiņu 
Patecēdama, 

Lai loka pūriņu 
Parakstīdama. 

Rucavietis 


Dižai kūmai jābūt šī ceremoniāla centrālai personai, kurai 
jāgādā par jautrību un liksmību, lai viss labi padodas bērna 
mūžā un nebūtu tai jādzird: 

Krusta mātes vaina bija, 
Ka man mazs augumiņš, 
Kad tā mani dietu nesa, 
Kam tā augstu nepacēla. 

Izdancinājuši pādi, dejoja arī paši kūmas. ; 
Tāpat daudzi ticējumi saistās arī ar kāzu dejām. Te dejai 
piemīt maģiskais spēks, kas ietekmē jaunā pāra laimi. Pats 

galvenais lai būtu ģimenes pieaugums. 

Pats ar pašu dieti gāja, 
Smuku bērnu gribēdami. 

Vai arī: 
Pats ar pašu dieti gāja, 
Dievs dos miežu vasariņu, 
Dievs dos miežu vasariņu, 
Dzersim alu dziedādami. 

Te dejošana veicina ģimenes pieaugumu un sekmē zemes 


auglību. 


Pašu kāzu ceremoniālu jau ievada deja, kas savā ziņā at- 
gādina tagadējo polonēzi. Te jauno pāri iepazīstina, līdz ar 
kāzu viesiem, ar sētu, kujā noritēs turpmākā dzīve.  Pāros 
apstaigā visas ēkas, um šī staigāšana noslēdzas ar straujāku 
riņķošanu. Kāzās jaunajam pārim jābūt dejā pirmajam, tā tad 
izturīgākam. Te noskata tuvinieki, cik iznesīgi jaunie, kā tie 
ce saderas kopā. Pēc viņu veikluma spriež par to sekmēm 
zīvē. 

Ej dancot, jaunā mārša, 
Laid man kājas noredzēt: 
Ja tu labi kājas celsi, 
Tad būs laba saimeniece. 


Kāzās notiek arī sacensība dejā. Te sacenšas vedēji ar 
panākstiem. Dejo vieni, dejo otri un dejo abi kopā. Neveiklā- 
kajiem dejotājiem jādzird dzēlīgas piezīmes un dzēlīgas dziesmas, 
kupās vedēji apdzied panākstus urni panāksnieki vedējus. Šis 
asprātīgās un humora pilnās dziesmas nesaudzē neviena. 


Strupi, resni panākstiņi, 
Tie tupeļu. kasītāji; 
Smuidri gan vedējiņi, 
Tie bij danču griezējiņi. 
Sakās panāksti 

Diet nemākoti: 

Tā dej, tā lec, 

Kā putra katlā. 


Ir arī dainas, kupās minētas bēru dejas. Un tas pilnīgi 
saprotams, ka katrā ievērojamākā cilvēka mūža goda dienā ir 
sava deja, kāpēc tad lai tāda nebūtu bērēs? Vēl tagad Nīcā 
saglabājušās bēru dejas. Šajās dejās lēns solis un * ienkāršas 
figūras. Visām bēru dejām piemīt maģiska nozīme Dejoja, 
lai remdinātu pakaļpalicējiem bēdas. | 


Minam, slēpjam 
Māsiņas pēdas! 

Te viņa staigājuse, 
Te tekājuse, 

Te viņa ganiem 
Launagu nesuse. 








Apdeju, aplecu 
Brālīša pēdas, 
Lai neraud māmiņa 
Staigādama. 


Un tā jau ir, kas aizgājis, tas aizgājis un atkal citiem jānāk 
tā vietā un jāaizpilda robs. 
Minami, minami 
Māsiņas pēdas, 
Lai aug cit's māsiņ's 
Tai vietiņē. 

Haitenietis 


Dejā cenšas remdēt skumjas un ātrāk aizmirst aizgājēju. 
Griež dancāt, bāleliņi, 
Tā lielā žēlumā, 
Izdevuši sav” brālīti 
Zemes mātes meitiņai. 


Bērēs tikai pirmo dienu vai pat tikai pusdienu, līdz mirušā 
apbedīšanai, bija klusi un svinīgi. Pēc tam sākās jautrība un 
dzīras. Cilvēks domāja, ka mirušā dvēsele arī piedalās bērēs 
un tāpēc palicējiem bija tā jāuzjautrina, lai nenodarītu tiem 
ļauna. Bet ja vēl mirušais bijis puisī vai meitā, tad līdz pus» 
naktij dzīvoja klusu un to sauca par bēru dienu, bet kad pus- 
nakts bija pāri, sākās kāzas, kuras svinēja mironim par godu. 
Še tad daudz dejoja. (Smiltenē). 

Tāpat bērēs bija rotaļas un dažādas spēles, kas bija nevien 
mirušam uzmanības izrādīšana, bet arī saimniecības veicināšanai 
maģiskā kārtā. 

Te nu var redzēt, ka bēru ceremonijas uzdevums bija gādāt, 
lai aizgājējs vairs nenāktu atpakaļ un nedarītu nekādu kaiti 
palicējiem. Ir arī ticējuši, ka mironis nes laimi, bet aicināt pie 
sevis neaicināja citādi, kā tikai uz ēšanu un dzeršanu, lai tādē- 
jādi to iepriecinātu un darītu nekaitīgu. 

No minētiem piemēriem redzam, ka deja latvieti pavadījusi 
no Šūpļa līdz kapam, vārdu sakot, visā dzīvē. Ir bijušas arī 
dejas, kas domātas darbu vai vēlamu dabas parādību sekmē- 
un „Nabagu deja.” Te ķekatnieki, šie svētību nesēji gari, 
no mājas uz māju, nes līdzi svētību. Dažos apvidos ķekatniekus 
sauc par „danča bērniem," jo viena no viņu galvenām darbibām 
ir deja. 

šanai. Senāk katrai dejai bijusi sava maģiska nozīme, tikai 
laika plūdumā tā pamazām izzudusi, un deja kļuvusi vairāk 
par izpriecu. Saglabājušās vēl ir ķekatnieku dejas „Danco, lāci" 

Dietu, dietu, saimniece, 

Metenīša vakarā! 

Lai linīši gari auga, 

Lai telītes barojas. 

Tāpat vēsturnieki (A. Švābe, A. Grīns) domā, ka latviešiem 
bijušas karpa dejas, bet tās jau izzudušas. Tagadējo „Skalu deju" 
uzskata par kara dejas fragmentu, kas būtu itkā pārpalikums 
no kādas šķēpu dejas. Jāsaka, ka šī „Skalu deja" ir arī viena 
no retajām solo dejām, kuras latviešiem saglabājušās. 

No tautas gara mantām deja ir tā, kas visvairāk bija atstāta 
novārtā. Un tāpēc tā pamazām, veciem cilvēkiem izmirstot, 
izzūd. Ir gan laba tiesa Folkloras krātuvē dejas un rotāļas 
sakrātas (tuvu pie 9000), bet pa lielākai daļai nepilnīgas. Ir 
mūzika, nav izpildījuma, ja ir izpildījums, tad nav mūzikas. 
Un šie izpildījuma apraksti ir tikai tā, gapām ejot, pieminēti 
un ne noteikti, kāds solis un kādas figūras. Jau 1888. gada 
„Baltijas Vēstneša" 266. nr. kāds J. V. rakstīja: „Šīs tautas 
mantas apcirknīts līdz šim gandrīz pavisam vēl neizkopts, 
Līdz šim deja ir augusi vispārīgā druvā „kopā līdz pļāujamam 
laikam." Pļaujas laiks, kā rādās, nu pienācis, un taps kokāļi 
mo kviešiem šķirti." Tā rakstīja pag. gadu simtenī, bet "diemžēl 
vēl tagad maz kas darīts. Un tas tāpēc, ka deja ir grūti pie- 
rakstāma, — te ir mūzika jāuzraksta un choreografija, bet 
grūti dabūt tādu, kas to spētu izdarīt. 

Tagad, paldies Dievam, jau varam lepoties ar sakārtotām 
un tautā izlaistām J. Rinkas vairāk desmitām latviešu tautas 
dejām. Te nū audzinātājiem jāstājas darbā, lai šīs, pa daļai 
aizmirstās dejas atkal atgūtu sev pienācīgo cieņu moderno „šīberu* 
vietā.  Uņ tiešām, mums ir laba tiesa pāru deju, kas pilnīgi 
spēj aizvietot saviesīgā dzīvē” „šīberēšanu”, pie tam būdamas 
daiļākas un patīkamākas, nekā šī neaistētiskā mīdīšanās uz vietas. 
Nav jau ari peļamas starptautiskās viesību dejas, kā krakovjaks, 
mazurka, reinlenders, padekatrs u. c., bet kāpēc tās kultivēt, 
ja pašiem ir savas. Nepārprotami labāk dejot šīs starptautiskās 
viesību dejas, nekā „siberēt”* , fokšus*' un „stepus.* 

No latviešu tautas pāru dejām vēlams būtu propagandēt 
šādas: „Garais dancis,'' „„Litenietis,' „Zvejnieciņš,* „Brālītis 
um māsiņa,' „Jandāliņš (Tūdaliņ, tagadiņ),' „Tautas polka,'* 
„Mugurdancis'' un „Mazpulkā” iespiestās „Mazais komoliņdancis*: 
un „Andžiņš.” Tāpat saviesīgā vakarā labi var nodejot „Trīs: 
pāru deju,'* sauktu „Saimnieku dancis,'* kurā parādīti malā 

stāvošie mierīgi pašapzinīgie saimnieki un vidū kalpi, kas iet 
lūgties pie saimnieka, bet mūzikas otrā daļā sākas strauja 
žīgāšana un kurš pāris nu neveiklāks, paliek kalpa kārtā. Tad 
deju atkal sāk no jauna. Šī deja rada daudz jautrības, tāpēc, 
ka nezina, kurš būs nākošā reizē kalpiņš, jo mūzikants var 
pārtraukt spēlēšanu, kad tam patīk. 

Tikpat jauka un jautra ir „Zagļa deja." Te liekais puisis 
cenšas nozagt meitu, kuras ir par vienu mazāk nekā puišu, un 
bešā palikušais puisis, dejai sākoties no jauna, manās atkal 
zagt. Tāpat arī „Gatves deja* un citas vienkāršākās dejas 
viegli dejojamas saviesīgā vakarā. Vai tad tiešām latvieši tik 
neapķērīgi, ka nespēj nodejot divi, trīs, četri un vairāk gājienu 
(tūru) garu deju? Protams, ka viņas ir jāmācās un nevar kā 
„siberēt,” bez mācīšanās. Bet vai tad modernās dejas, ja 
kautcik lādzīgi grib dejot, nemācās un pie tam vēl ilgi? 

Pieminēšu jau plaši pazīstamās „Sudmaliņas,"* „Ačkupu,” 
„Jandālu,' ekusēzi jeb dižo danci, „Krusta deju" un „Kamoliņ- 
deju'' un mazāk pazīstamās Rucavas dejas „Jautrais stūris,** 
„Kazāks,** „Rucavietis'' un „Sešdancis.'' Kurš gan nepriecāsies, 
šīs dejas redzēdams? Bez tam tautas dejas pierobežas apgabalos 
veic lielu nācionālizēšanas darbu. Te it sevišķi jaunatnes orga- 
nizācijām būtu daudz ko darīt. Labi jau ir, ka mazpulku 
sarīkojumos noliegta „šīberēšana”* un atļautas dejot tikai tautas 
dejas, bet te nu mazpulku vadītājiem jārāda priekšzīme, lai 
citi varētu tai sekot. Tāpēc ķersimies pie latviska darba! 


Savas tautas un valodas mīlestība ir tā sakne, no kuras 
izaug visi tautas tikumi Prof. K. Kundziņš 

Mazpulks, māja, ģimene 
AUSMA ROGA 


Ģimene ir tā vieta, kura katram cilvēkam pirmā un tu- 
vākā. Bērns pirmos iespaidus gūst ģimenē. Un ja tā ir lauku 
sēta, tad arī šīs sētas, šīs mājas robežas ir pirmā apkārtne, 
kurā norisinas jaunā cilvēka prieki un bēdas. Še sākas pirmie 
pārdzīvojumi, pirmās neizdevības, pirmās sīkās nelaimes un arī 
pirmie bērnišķīgie prieki. 

Bet še arvien vēl jāklausa tēva un mātes rokai, — ve- 
cāku padomam. Še bieži jāpiekāpjas un no patstāvīga rīcības - 
jāatsakas. | 

Tad, nāk skola. Arī tur jāstrādā, jāmācas zināmos rā- 
mjos. Jādara tas, ko uzliek kā pienākumu skolotājs un kas 
saistīts ar skolā iegaumējamo vielu. Savos brīvajos brīžos skolā 
bērns sastop arī pirmo sabiedrību, bet šai sabiedrībai nav savas 
noteiktas, mērķi apzinošās dzīves. 

Tālākais jauniešu ceļš — organizācija. No dibinātāju vie” 
dokļa raugoties, organizācijas vienmēr top dibinātas ar nolūku: 
ar saviem īpatnējiem, audzinošiem mērķiem. 

Tas tā arī pareizi, jo vairāk kā citur — taisni organizāci- 
jās sāk izpausties atsevišķa dalībnieka patstāvība un raksturs. 
Uzņēmība, griba, drošums un smalkjūtība, koleģiālitāte, 

cilvēku mīlestība, materiālisms un ideālisms te vispirmā kārtā 
var jau sevi parādīt un izpausties praktiskā, tiešā dzīvē. Un 
visas tās taču savukārt ir tās cilvēku rakstura īpašības, kuras 
tautas audzināšanā jāievada pareizā gultnē. 

Ja mēs ieejam savas jaunatnes vidū ar aicinājumu — at- 
pakaļ pie zemes, pie mājas daiļuma, ģimenes stipruma, tad mē- 
ģināsim meklēt sakarību mazpulku kustības idejā starp pašu 
mazpulka dalībnieku, māju un ģimeni un šo sakarību savā 
apziņā tā nostiprināt, lai mums kļūtu skaidrs, ko mēs gribam 
un kur jāvada mūsu jaunatne. 

Un tad — jautāsim tālāk — vai šai lielajai sakarībai, kas 
ietverta mazpulku idejā ir arī kādas dziļākas dabīgas saknes 
un saites, vai tā vienīgi mākslīgi radīta. 

Atcerēsimies grāmatu — Zem baltzaļā karoga. Tur grā- 
matas galvenais varonis saskārdamies ar mazpulku dzīvi 
izjūt to un pārdzīvo īpašus sajūsmas brīžus klausoties maz- 
pulku himnu. „Katra skaņa, katra note melodijā liecināja par 
lielo sajūsmu un to darba prieku un možumu, kāds vāldīja ik- 
vienā mazpulka loceklī. Būdams vēl vidusskolā un pirmais savā 
rindā plaukstas bumbas spēlē, Roberts toreiz bija sajutis vē- 
lēšanos kļūt par vadoni un iegūt uzvaras un uzslavu. Ārī to- 
reiz viņš tāpat bija nodrebējis, kad visi skolnieki dziesmās sla- 
vināja skolu un skolotājus. Bet tomēr, to sajūtu ne- 
varēja salīdzināt ar tikko izjusto. Šeit 
bija kaut kas cits, bija kaut kas tāds, 
kas iespaidoja, saistīja vairāk pie ze- 
mes un ģimenes. Bija tā itkā kādas ne 
redzamas saites saistītu visus zēnus 
un meitenes jaunos vīriešus un jaunās 
sievietes vienā vienīgā lielā ģimenē. 
Un Roberts juta, ka vienīgi šis baltzaļais karogs būs tas, zem 
kura varēs sastapt krietnus draugus un nopietnas pamācības." 

Tā tad — šī izjūta, šī iekšējā, dvēseliskā Roberta atziņa 
bija pirmā dabīgā saite, kas jauno zēnu ar ciešu pārliecību 
tuvināja mazpulkiem, Un ir taču tā, ka visas zināšanas, izda- 
rīšana, saskāršanās ar citiem cilvēkiem saviem biedriem, maz- 
pulkā dod iespēju parādīt savu ideālismu, dedzību un uztica- 
mību. Še pat var sacensties, parādīt savu drosmi un uzņē- 
mību katrā darbā, katrā pasākumā. Un viss tas savukārt 
ir saistīts ar māju, ar to darbu, ko dara tēvi un mātes, ar tiem 
ideāliem un centieniem, kādiem pieķērušies un ticējuši šie lauku 
sētas kopēji. Vēl vairāk — viss tas saistīts ar 
zināmu dzīvību tēva mājās jo arī no 
mazpulku darba mājās var pārnest 

daudz jaunu ierosinājumu daudz pa- 
mācību, kas var palīdzēt savas mājas 
padarīt par labāko vietu pasaulē. 

Un ja mēs pieskaramies tiešajai cilvēku sadzīvei, tad arī 
tur mazpulku idejā redzam kādu dabīgu parādību — draudzī- 
bu, izpalīdzību. Redzam, ka no kaimiņu sētas uz kaimiņiem 
ir atkal atvērtas durvis. [Ir ģimeņu tuvums, interešu kopība 
un radniecība. 

Jaukos vārdos vien to apstiprina arī grāmatā — Zem 
baltzaļā karoga, agronoms Martons. Viņš savā runā saka: 
„Mūsu mazpulku locekļiem jāpadodas arī kādam citam aici- 
nājumam: Tas ir aicinājums kļūt ideālākiem, iemantot vai- 
rāk uzticamības, iemantot vairāk drosmes, lai varētu ar prieku 
un sajūsmu veikt lielus un cēlus darbus. Wisam tam jāsniedzas 
tālāk mūsu dzīvē, nekā tikai līdz jaunības sliegsnim. Otrkārt 
tam jāienes svaigums arī musu mājas dzīvē, jo arī tai jākļūst 
pievienotai mūsu lielajiem plāniem.* 

Un vēl tālāk — „Reizē ar visām šīm saistībām mazpulkos, 
arī ārpus viņiem rodas ciešākas saites 
starp kaimiņiem, kuras vairs nepazīst 
robežu. | 

Vai gan šie vārdi, šie centieni nava atzīšanas vērts. Vai 
tie nav paši sevī pilnvērtīgi un galvenais — reāli, patiesi, īstai 
mūsu lauku dzīvei pieskaņoti un arī iespējami piepildīt. 

Pieiesim vēl vienai mūsu dzīves parādībai — ģimeņu nesa- 
skaņu un sairšanas procesam. Sevišķi tajos apstākļos, kur tēvi 
un dēli iznicinā viens otrā prieku un pat to niecīgāko patiku 
uz darbu. Vai arī še mazpulku ideja neatrod sev kādu labvē- 
līgu, dabīgu un dzīvi uz augšu ceļošu pamatojumu. ! 

Braucot uz kādu Vidzemes mazpulku, pie autobusa pie- 
stātnes mani sagaidīja sirms vīrs, bet vēl stingru gaitu, drošu 
skatu. Kilometrus sešus garais brauciens novirzī mūs uz no- 
pietnām pārrunām. Un tā nebija izviļināta atzinīga atsauksme, 
tie nebija liekulīgi vārdi, ko toreiz teica šis saimnieks. „Jā, 
mēs vecie varam priecāties par šo jauno pasākumu. Kā tad 
bij — mans zēns skrēja un sportoja.  Gaidīja tikai izdevīgu 
brīdi, kad varētu manis neredzēts aizskriet no mājas. Un 
kas no visa tā bija — kaimiņos vecākiem viens pats dēls. 
Krītot izlauza roku. Te mu sports — sāpes, asaras un vecā- 
kiem pūles um grūtības. Bet tagad ir citādi. Bērni interesējas 
par to pašu, par ko mēs lielie. Un jā arī spēles, tad tām 
vairs nava tā briesmīgā pārpūlējuma klāt." 

Ja arī cits viss sacītais mums izliktos pasvešs, tak viena 
lieta še zīmīga un svarīga, proti: „Bērni interesējās par to 

pašu, par ko mēs lielie.'* Un mēs taču neviens nevarēsim ap- 
strīdēt, ka kopējā darbā, kopējās interesēs aug draudzība un 
savstarpējā uzticība.  Neapstrīdēsim vairs to, ka tēvi savos 
bērnos, mazpulku dalībniekos, var saskatīt centīgus sava darba 
turpinātajus un darītājus. Un bērni savukārt rast vecākos 
īstus draugus un atbalstītājus. 

Un nemaz nebūs ilgi jāgaida tas laiks, kad vienā pašā saim- 
niecībā saticīgi un draudzīgi atradīs pastāvīgu nodarbošanos 
visi ģimenes locekļi. 

Tāds patiess piemērs mums jau ir kāda Kurzemes saimnie- 
cība, kur trīs lauksaimniecības nozares vienā mājā top vadītas 
pilnīgi patstāvīgi un racīonāli. Še vecāki dara vispārējo saim- 
niecības darbu un nodarbojas, ja tā varam izteikties, ar lauk- 
kopību, kāmēr viens dēls, kas beidzis lopkopības skolu, pat- 
stavīgi nodarbojas ar lopkopību, citiem vārdiem — brīvi un 
patstāvīgi vada lopkopības darbus. Otrs dēls — beidzis dārz- 
kopības skolu, mājās brīvi izkopj un attīsta dārzkopību. Bez 
kopējiem ienākumiem, kas nepieciešami mājai un visai ģimenei, 
katram dēlam ir arī savi personīgie līdzekļi, uz kuriem viņam 'r 
tiesības un, saprotams, arī nesamaksājams prieks par savu pat- 
stāvību jau jaunības gados. 

Šis piemērs rāda, ka ir iespējama lauku dzīves, ģimenes 
attiecību uzlabošana katrā tanī sētā, kurā bērni un vecāki 
draudzīgi interesējas par vienu un to pašu darbu, kur vispāri, 
bērni tāpat kā vecāki, interesējas galvenā un pirmā kārtā par 
darbu un tad tikai par atpūtu un izpriecām. Jo darbs taču ir 
un paliek latvieša un visas mūsu tautas pirmais pienākums un 
augstākais tikums. .. 

Viss sacītais kā mēs to esam izpratuši, kā še tēlojuši, ir 
tikai idejā. Tā ir kaila mazpulku organizācijas ideja, kaut arī 
ideja ar dabīgiem pamatojumiem. Šī ideja vēl ir jāpiepilda. Uz 
viņas piepildīšanu jāvirza mazpulku dalībnieku domas un prāti. 

Jāsaka gan, ka daudz ir to labo īpašību, kuras mazpulkā 
izaudzina pats darbs. Darbs rada čaklumu, sacensības gribu, 
dod arī daudzas zināšanas, pieredzi un piedzīvojumus lauk- 
saimniecības darbā. Sacensības audzina uzņēmību un drosmi, 
kura tāču mūsu jaunatnei tik nepieciešama. Bet jāmāca tomēr 
vēl ir izjust un saprast attiecības pret vecākiem un ģimeni. Jā- 
māca godbijība, iecietība un pietāte pret tiem, kas strādājuši 
un darbojušies pirms mums, un kuri par mums gādādami, paši 
jau nes sirmumu matos. 

Jāmāca ir saprast savstarpējās attiecības un viņu nozīmi. 
Draudzīgums taču ir pirmais solis uz vienprātību, kuras mums 


213 








latviešu cilvēkiem līdz šim bijis tik maz. Tāpat jāmāca izprast 
darba spēka un iekšējās brīvības izjūtu un izpausmi. 

Jā, kas tad ir cilvēka iekšējā brīvība? — Ja cilvēks kādu 
darbu, kas viņam uzlikts, paveicis tik labi, ka nevienam še na- 
va, kur pieķerties, neviens tur iebildumus nevar celt, tad arī 
darītājs var justies brīvs kā valdinieks kam nav jābūt atkarī- 
gam no citu Žēlastības un citu labvēlības. 

Tāds cilvēks, kas vienmēr kārtīgs, vienmēr rūpīgs, droši 
var skatīties katram cilvēkam acīs, katru sagaidīt vai aizvadīt 
bez bailēm, bez bažām, ka tikai kautkur nebūtu kāda nekār- 
tība vai paviršība, kas pašam varētu kaunu darīt. 

Jāmāca ir arī tā jēdziena pareiza izprašana, kas ir māja, 
kas ir mājās palikšana. Ir kāds neliels stāstiņš — „Tukši- 
nieks", kur galvenā varoņa vārdi ir visai zīmīgi: 

„Ja man otrreiz būtu mājas, es mo viņām projām neietu. 
Savās mājās jūs variet daudz ko arī pazaudēt. Tak tepat 
jau krājas un tepat paliek visi prieki un visas bēdas. Bet es 
viņus esmu izkaisījis pa pasauli un pats palicis tukšinieks"*... 

Tā saka vīrs, kurš jaunībā, nespēdams pāri tikt savām dvē- 
sēles sāpēm, vieglprātīgi izputinājis savas tēva mājas. Un 
tikai mūža vakarā nonācis pie atziņas, ka savās mājās var arī 
daudz ko pazaudēt, bet ka tā tomēr ir mīļākā, gaišākā vieta 
pasaulē. Tur taču krājies, turpat katrā kokā, katrā zemes 
stūrītī iemiesojies paša mūžs, paša liktenis. Un tas taču, lai 
arī kāds, dziļam cilvēkam ir tuvs un dārgs. | Tur ir viss, par 
ko cilvēks sāpējis, ko viņš cietis um izredzējies, bet tur ir arī 
prieks, ir tas, ko viņš mīlējis, kā centies un kam piederējis ar 
visu sirdi un dvēseli. Un tās visas taču ir cilvēka bagātības, 
manta, kas paslēpta cilvēka dvēselē. 

Un visai šai bagātībai un šīs bagātības vērtībai tuvu stāv 
prasme savaldīties. Tā jāmāca katram mazpulku dalībnie- 
kam, jo cilvēks bez savaldīšanās pazaudē galvenā kārtā pats 
sevi. Viņš izplūst un izkaisas uz visām pusēm, kā ātri lidojo- 
šas pelavas, citiem par kāju pameslu un apsmieklu. ! 

Tad vēl kāda cita parādība. Gandrīz visur un vienmēr mēs 
dzirdēsim, ka ļaudis otra darbu apskatīdami, vispirms par to 
saka sliktus vārdus, Un kad ar šo pelšanu tie savu labsajūtu, 
pašgudrību diezgan barojuši, tad beidzot, kā negribēdami nosaka: 
„nu nekas, iztikt jau var. Bet <— varēja būt vēl labāk., Es 
tomēr citādi būtu darījis."* Žēl tikai, ka šie citādi darītāji 
parasti nedara nekā! 

Lai mēs bēgtin bēgtu no šādas parādības, tad jāmāca ir ik- 
vienam mazpulku dalībniekam redzēt savā,bet arī 
čitu darbā vērtīgo un atzīstamo. Tak 

tas nenozīmē, ar aizmiegtām acīm pieņemt un atzīt katru sliktu 
darbu. Ne! lIsta kritika drīkst un var pastāvēt, bet — īsta 
kritika savukārt — nav pelšana. 


Lūk, tas ir jāiemāca mazpulku jaunatnei, Bet kā to visu 
iemācīt? Tās ir bezgala lielas prasības. Kā viņas apmierināt? 
Še vispirmā kārtā mazpulka vadītājam nav jābūt skolotājam, 
bet audzinātājam.  Audzinātājam ar plašu vērienu.  Neno- 
bisimies no šī vārda — vēriens.. Vēriens nav ne- 
kas vairāk kā apstākļu pareiza iz- 
prašana un pareiza saskatīšana. Un kas 
to būs spējis, tas arī zinās, ka ne ar vārdiem, ar „sprediķoša- 
nu'* iemācams viss tas, ko niēs še esam pārrunājuši. Ne! Tas 
zinās, ka piemērs, rokas mājiens un norādījums, turpat tanī 
pašā sīkajā ikdienas darbā var tuvināt mūs šiem lielajiem mēr- 
ķiem. | 

Mazpulku dalībniekiem jāaug tā, un viņi jāaudzina tā, lai 
tie patiesi justu un izjustu darbu, darba vērtību un šī darba 
sakarību ar visu valsts saimniecisko dzīvi. _ Tiem jāaug tā, 
lai viņi (izjustu, kas ir mājas, kas ir ģimene. Pat balodis, 
no būra izskrējis, zin savas mājas. Un cilvēks,tam taču ar cie- 
šām dvēseles saitēm jāsasien sava pagātne ar nākotni. Tam 
mūžīgi jāizjūt sava piederība pie kāda veca celma, kuru 
nekāds laika zobs nav varējis sagraust. Un šī piederības apziņa 
ir tautas stiprums un lepnums, tautas spēks un viņas darbu 
vaiņagojums. 


Biškopības 
kursi 

Ziemas darbi mazpulku dalībniecēm 
]. ZAULS | i 


Ziemas mēnešos, kad mazpulku dalībnieces vairāk uzturas 
telpās, viņas labprāt strādā dažādus rokdarbus. Bet tak ir 
jāpadomā — ko strādāt. Protams, ka te atkal — mazpulku 
vadītāja ir galvenā padoma devēja. 

Rokdarbu sekciju dalībniecēm nav vairs par to daudz ko 
domāt, jo mājsaimniecības programmā ir jau dažādi piemēri 
minēti, no kuriem atliek vienīgi izvēlēties, kas patik. Grūtāki 
izšķirties tām dalībniecēm, kuras rokdarbus strādā vienīgi kā 
blakus darbus. 

Sniedzot padomus, ieteicams meiteņu interesi piegriezt 
praktiskiem, dzīvē nepieciešamiem rokdarbiem. Tādi ir veļas 
šūšana, apģērbu šūšana, lāpīšana. Veļas šūšana jau ietilpst 
skolas programmā, bet mazpulkā var vēl iemācīties vienu otru 
praktisku piegrieztni vai īpatnēju rotāšanas veidu u. tml. 

Apģērbu šūšana ir sarežģītāka, prasa vairāk veiklības un 
lielākus materrālus izdevumus, bet totiesu šis darbs ir daudz 
interesantāks un dod jūtamu ieguvumu. Uz katras pašpagata- 
votas kleitiņas var pelnīt 5—10 latus šūšanas naudas. Apģērbu 
šūšanu var izvēlēties sev par ziemas darbu dālībnieces, kuras 
ir vecākas par 15 gadiem. 

Mācoties apģērbu šūšanu, dalībniecēm ir arī reizē jāpie- 
savinās zīnāšanas, kā apģērbu izvēlēties un kā kopt un uzturēt. 

Kādi 





Lai darbs būtu pārskatāms un sistēmatisks, tad rudeni pirmā 
sanāksmē pēc ražojumu apskates vadītājai kopā ar ieinteresētām 
dalībniecēm ir jāizstrādā ziemas darbības plāns. 


Vispirms jāizstāsta dalībniecēm, ka apģērbu šūšanai ir ne- 
pieciešama šujammašīna, sīkie rokdarbu piederumi (lineāls, 
metra mērs, grieztnes, šujamadatas, piespraudītes, krīts, vairākas 
loksnes baltā vai brūnā papīra, piediedzamie diegi un uzpirk- 
stenis) rokdarbu piederumu kastīte, apģērba materiāls, rokdarbu 
soma, rokdarbu priekšauts, teērijas burtnīca un ļoti vēlama arī 
grāmatvedības burtnīca. Tad mazpulka vadītāja iepazīstina 
dalībuieces ar vispārējo darbību. Padomus, kas attiecas uz 
technisko darba izpildījumu, sniegs vadītāja vai mājsaimniecī- 
bas instruktore (piem. piegrieztņu zīmēšana, apģērba piegriešana, 
apiešanās ar šujammašīnu, šūšana, pielaikošana u. tml.) 


Pārējās zināšanas dalibniecēm jāpiesavinās pašdarbības 
ceļā, nolasot katrā sanāksmē pa vienam vai vairākiem referā- 
tiem. Referāti, piem., varētu būt šādi: 1) Vilnas, kokvilnas 
un linu šķiedras noteikšana. 2) Vilnas, kokvilnas un linu 
audumu nosaukumi, platumi un cenas tuvākās lielākās tirgota- 
vās. 3) Kādās krāsās var lietot rotājumus melniem, tumši 
ziliem, brūniem un zaļiem audumiem. 4) Kādas krāsas piestāv 
gaišmatēm un kādas tumšmatēm. 5) Kādi apģērbu piegriezumi 
un kādas krāsas padarā augumu garāku, slaidāku un kas pa- 
dara to pilnīgāku. 6) Kādās krāsās apģērbi pierhēroti dažādiem 
svētkiem un svinībām. 7) Vilnas audumu mazgāšana. 8) Kok- 
vilnas un linu audumu mazgāšana. 9) Vilnas audumu gludi- 
nāšana, 10) Kokvilnas un linu audumu gludināšana. 11) Traipu 
tīrīšana. 12) Vilnas, kokvilnas un linu apģērbu uzglabāšana. 
13) Kā jāsagatavo apģērbi pārkrāsošanai. 14) Kā jāsagatavo 
apģērbi pārtaisīšanai. 

Dalībnieces, referātus gatavojot, var izmantot dažādu lite- 
rātūru un vadītājas vai mājturības instruktores norādījumus. 


Tad dalībniecēm jāizvēlas, kādus priekšmetus tās gatavos. 
Tie varētu būt, piem.: balts virtuves priekšauts, krāsains 
priekšauts mājas kopšanas darbiem, dārza bikses, kokvilnas vai 
linu vasaras kleita, vilnas skolas kleita, vilnas svārki ar vilnas, 
kokvilnas vai linu blūzīti, mazpulku formas tērps. Gatavojot 
kleitas, ieteicams dalībniecēm izvēlēties vienkāršu, gludu grie- 
zumu un tādu, ko var rotāt ar glītu apkaklīti un aprocītēm. 
Apkaklītes un aprocītes var pagatavot vairākus komplektus 
dažādās maigās krāsās un izrotāt ar nedaudziem greznuma dū- 
rieniem. Tas, bieži vien, padara jau stipri monēsātas kleitiņas 
vēl ļoti glītas. . 

Kad vispārējais ziemas darbs ir izvēlēts, tad jāizstrādā 
vēl sīkāks sanāksmju darbības plāns pa mēnešiem. Sanāksmes 
jāpadara dzīvas, spraigas, interesantas. Tad dalībnieces tās 
apmeklēs ar vislielāko patiku. Bet ja sanāksmēs ierodas maz 
dalībnieču un tām pienākumi ir jāatgādina ar sodiem, tad tas 
liecina, ka sanāksmes dalībnieces neapmierina, -nesaista. Tā 
jau ir vadības kļūda, kas jānovērš iekšēji, grozot sanāksmju 
programmu un nevis ārēji — sodiem. 


Piemērs ziemas sanāksmju darbības plānam 


Novembris 





Decembris Janvāris Februāris Marts 


Kopējā dziesma 
Dalibnieču un grāmatvedības grāmatu pārbaude 
Referāti par | Referāti par | Referāti par | Referāti pār | Praktiskais 


apģērbu apģērbu apģērbu apģērbu darbs 
Praktiskais Praktiskais | Praktiskais Praktiskais |Vakarēšana ar 
darbs darbs darbs darbs referātiem un 
Sporta Stunda Zie- | Vakarēšana ar| Sporta rotaļa dziesmām 
rotaļas massvētku | tautas dejām 


noskaņai un rotaļām | | 


Atsevišķos mazpulkos plānu vat izstrādāt vēl sīkāki, atzī- 
mējot, piem., referātu tematus un apģērbu šūšanas atsevišķos 
posmus (piegriešana, sadiegšana un pielaikošana, šūšana, darbu 
nobeigšana un gludināšana). Plāns ir jāsastāda vadītājai kopā 
ar mazpulka dalībniecēm. Pēdējās plānu ieraksta savās teūrijas 
burtnīcās. Plānu pēc apstākļiem var arī grozīt, bet cik vien 
iespējams jācenšas pie tā pieturēties. 

Ziemas mēnešos visas dalībnieces ir katrā ziņā jaieinteresē 
arī lāpīšanai. Meitenēm jaizprot, cik lāpišana dzīvē ir svarīga, 
un jāredz, ka to var ļoti glīti izpildīt — tik glīti, ka rodas 
liels prieks un lepnums par savu darbu. 


Lai nešaubīga pienākuma apziņa ir tās bruņas, kas mūs 
pasarga no nāvīgiem cirtieniem : Kronvaldu Atis 

Giāmalu apskalr 


DZIMTENES IDEJA. Kārlis Lapiņš, A, Gulbja grāmatu apgāda izdevums 
1936, g. 


Dzimtenes ideja, — doma par latvieti un viņa tēvu zemi — šis jautājums 
mūsu presē vēl nebija aizkarts un pienācīgi aplūkots. Kārlis Lapiņš savā 
grāmatā runā par jauno laiku un dzimtenes ideju, mēģina sniegt lasītājiem 
dzimtenes un tēvzemes jēdzienu, runā par dzimtenes mīlestību, saitēm, kas 
mūs sien pie dzimtenes un t. t. Itim jauka nodaļa grāmatā ir arī tā, kur tās 
autors runā par latviešu patriotu un tā pienākumiem pret savu tēvzemi (fi- 
ziskie un idejiskie pienākumi... darba tikuma atzinējs un pildītājs... 
latviskā goda un krietnuma turētājs un t. t.). 

K. Lapiņa jaunāko grāmatu A. Grīns novērtē šādi: „Šo grāmatu Kārlis 
Lapiņš uzrakstījis ar viņam piemītošo aizrautību un pārliecības kvēli. Darbs 
nenoliedzami dod daudz ierosinājumu, viņš virza um valdzina ar dvēselisko 
pārdzīvojumu. Kas viņu ņems rokā, tas to izlasīs, nenolicis pie malas." 

Ārn. L. 


KOKS UN TĀ APSTRĀDĀŠANA — 


Inž.-techn. A. Vitekopfs. Valtera un Rapas akčc. sab. apgādā iznākusi 385 lpp. 
bieza rokas grāmata galdniekiem, namdariem un pašmācībai. 


Skata apvārsni bieži noslēdz zilie Latvijas meži. Katru dienu mēs ci- 
lājam, lietājam koka priekšmetus. Mēs zinām, ka lielas vērtības saņemam par 
izvestiem kokiem. Tak retam, — izņemot, zināms, speciālistus, koku audzē- 
tājus un izmantotājus, — ir pilnīgs pārskats par to, kas īsti ir koks un kāda 
patiesībā ir tā vērtība un loma. Tāpēc ir jāpriecājas, ka visiem pieietama 
kļuvusi grāmata, kas skaidri un sīki mums par to pastāsta. 

Dzīvei diferencējoties, rodas nepieciešamība pēc viena un tā paša jautā- 
juma apskatīšanas no dažādiem viedokļiem — zinātniskā, tīri praktiskā un t. t. 
Mūsu apstākļos tomēr reti ir iespēja izdot vienā jautājumā vairākas vērtīgas 
grāmatas — ir jāapvieno vispārīgais ar speciālo, zinātniskais ar populāro. 
Tā tas ir arī apskatāmā grāmatā. Kā sekas būs tas, ka vienam lasītājam 
liksies vērtīgas vienas nodaļas, otram citas. 

Visumā grāmata populāri apskata ir zinātnisko ir praktisko pusi. 
Vispirms koku kā vielu: uzbūvi, tapšanu, kaitēkļus, koku sugas, sugu īpat- 
nības. Tālāk koku fiziskās, mēchaniskās un technologiskās īpašības un šo 
ipašību uzlabošanas paņēmienus. Tad, sīki un pamatīgi, dažādas koku ap- 
strādāšanas mašīnas un rīkus, koku dažāda veida apstrādāšanu, lietāšanu 
un virsmas izdaiļošanu. Beidzot apskatīti praksē nozīmīgāko izstrādājumu 
tipi un konstrukcijas principi. 

Apskatījumā viscaur jūt sistēmu, skaidrību, kompetentu vērtējumu, 
tekstu paskaidro 692 zīmējumi. 

Ļoti svarīga ir terminoloģija. Lielais meklēšanas un piemērošanas laiks 
zinātniskā un arodnieciskā terminoloģijā iet uz beigām. Radītais ir katrā 
nozarē jāfiksē,lai būtu. avots, no kura latviskā terrninoloģija ieplūstu tautā, 
atvietotu kropļotos patapinājumus, kas īpaši amatniekiem ir ikdienas 
parādība. Jāgādā tikai par gribu, ātri šo jauno valodu piesavināties, īpaši tas 
attiecas uz jaunatni. 

Svētīgi būs arī paskaidrojumi par principiem, kas ievēroti, mēbeļu un 
izstrādājumu pamattipus konstruējot. Vairākums šajā ziņā ir mazāk mērķ- 
tiecības un aistētiskās apziņas iespaidā, vairāk nekritizētas tradicijas un ga- 
dījuma iespaidā. Grāmatas cena — Ls 6,50. 


LATVIJAS ZEME, DABA UN TAUTA — 


8. sējums prof. N. Maltas un doc. P, Galenieka redakcijā, a/s Valtera un 
Rapas izdevumā 680 lpp. maksā Ls 8.— 


Saturā : Latvijas iedzīvotāji. Latviešu antropoloģiskais raksturojums. 
Latviešu etnografija. Latviešu lauku sēta. Citas tautības Latvijā. Latvijas 
ģeografiskie reģioni. Latvijas pilsētas. Tautas kultūras stāvoklis. Latvijas 
lauksaimniecība. Latvijas rūpniecība un amatniecība. Latvijas iekšējā un 
ārējā tirdzniecība. Latvijas dzelzceļi um citi satiksmes līdzekļi. Latvija 
skaitļos starp Eiropas valstīm. 

Ja pirmā daļa dod ziņas par Latvijas zemi, otrā par Latvija: dabu, 
tad trešā dod ziņas par Latvijas iedzīvotājiem. Arī šo daļu pušķo dau- 
dzas illū:trācijas un viens krāsains attēls. Ar šo daļu noslēdzas izdevums, 
kurš ir izsmeļošākais ziņu avots par Latviju no visiem līdz šim sakopotiem 
un izdotiem. B. R. 


INDRIĶA LIVONIJAS CHRONIKA, tulkojis J. Krīpēns Valtera un Rapas 
izdevumā. 1936. g., 231 lapp. 


Pēdejā laikā radusies liela interese par mūsu vēsturi, mākslinieki, zināt- 
nieki, un katrs izglītots latvietis interesējas par mūsu tautas senatni lai, 
veidojot mūsu kultūru, to pamatotu uz pareizas senatnes izpratnes. Mums 
aridzan vēl trūkst visiem pieietamu avotu šo ziņu iegūšanai. Šī grāmata, 
kuras agrākie izdevumi jau bija izpārdoti, jaunā, pārlabotā izdevumā atkal 
būs vērtīgs un visiem pieietams vēstures ziņu avots, 


MANTOJUMU LIETU KĀRTOŠANA. J. Drande 


Presē jau vairākkārt parādījušies raksti par lauku nekustamu īpašumu 
mantošanas lietu kārtošanu un aizrādīts uz lielajām neērtībām un pat 
ļaunumu, kas rodas, ja lauku nekustamu īpašumu mantinieki neapstiprinās 
mantošanas tiesībās un nepārraksta mantojuma ceļā iegūto īpašumu uz savu 
vārdu. Pārrunājot šo jautājumu ar pagastu pašvaldību amatpersonām un 
meklējot pēc šīs nevēlamās parādības cēloņiem, Tieslietu ministrijai aizrā- 
dīts, ka mantojuma lietas nekārto starp citu arī tādēļ, ka to uzskatot par 
grūtu un sarežģītu darbu, ko katrs pilsonis bez speciālista — jurista _pa- 
līdzības nemaz nevar veikt; bez tam tas prasot arī lielus izdevumus. Šāds 
uzskats ir ļoti maldīgs un faktiski mantošanas lietu nokārtošana nemaz nav 
tik komplicēta. Lai iepazīstinātu un noskaidrotu dažādos mantošanas lietu 
jautājumus, Rīgas apgabaltiēsas loceklis J. Drande uz Tieslietu ministra 
ierosinājumu ir sastādījis un P. S. „Zemnieka domas" apgādībā izdevis ne- 
lielu grāmatu „Mantojumu lietu kārtošana", kurā viņš ikkatram saprotamā , 
valodā aprakstījis visu to, kas jādara pilsonim, kuram saņemams manto- 
jums. Pēc īsa vispārēja apcerējuma par mantojuma jēdzienu, tā atklāša- 
nos, apsardzību un aizgādību, autors dod tīri praktiskus aizrādījumus, kam 
iesniedzami lūgumi par apstiprināšanos mantošanas tiesībās, kāda satura 
šiem lūgumiem jābūt un kādi dokumenti pievienojami. Ir pat iespiesti 
vairāki lūgumu paraugi. (Grāmatas beigu daļā ir vēl norādījumi, kādas 
nodevas jāmaksā, kā tiesas lēmumi korroborējami un kā mantojums sada- 
lāms starp mantiniekiem. l 

Grāmatiņas -cena 1 lats un tā dabūjama izdevniecībā „Zemnieka domas", 
Rīgā, Blaumaņa ielā «„M. 

Jaunatnes pausma š. g. 15. maijā 





LATVIJĀ JAU 1000 MAZPULKU 


Mazpulku organizācija mūsu valstī rod arvien lielāku atzinību jau- 
natnes aprindās. Maijā Rīgā nodibināts tūkstošais mazpulks pie Ausekļa 
pamatskolas. 


MAZPULKI ROSĪGI PIEDALĪJĀS 


pavasarī rīkotās mežu dienās un spodrības nedēļā, „„Turēsim acu priekšā 
gaišu mērķi un saules spožumu" — teica mazpulku Virsvadonis Valsts un 
Ministru Prezidents Dr. K. Ulmanis, atklājot mežu dienas Daugmales pa- 
gasta Jāņu kalnā. „Mēs, darīdami savu darbu, iedami savās dienas gaitās 
esam paši sevi piespieduši medomāt tikai par šodienu vien'" — turpināja 
augstais Virsvadonis: .. „jūs zinat, ka raža no katra cilvēka darba parā- 
dīsies tikai pēc ilgāka laika — gada, desmit gadiem, varbūt simts gadiem. 
Un, kas pēc simts gadiem te stāvēs, tas gribēs labprāt atminēties šodie- 
nas notikumus. Darīsim visi savu darbu un katrā vietā centīsimies pildīt 
savu pienākumu tā, lai nebūtu iemesla domāt, ka mēs neesam bijuši patiesi 
savās vietās un aizmirsuši, varbūt, savu pienākumu." 


Šos vārdus vajaga iegaumēt katram mazpulka dalībniekam. Mēs ne- 
drīkstam dzīvot un strādāt tikai vienai dienai. Mums kautkas jādara arī 
nākotnes labā. Meži ir latvju tautas lielākā bagātība, viņas zaļais zelts. 
Katrs no jauna iedēstīts koks šo bagātību pavairo, ir noguldījums tautas 
bankā, kuru, mūs pieminot, varēs izlietot nākošās paaudzes. Tikpat liela 
loma tautas dzīvē ir arī spodrībai, tīrībai un kārtībai, pie kuras jāpierod un 
kuru mūsu zemē pavairot jācenšas visiem mazpulku dalībniekiem. 

Viesodamies Daugmales pagasta Jāņu kalnā, Virsvadonis parādīja arī 
izcilu uzmanību Salaspils mazpulkam, dāvājot tam līdzekļus karoga ie- 
gādei. 


LIELĀ ZEMNIEKU SANĀKSME 


notika kā zemnieku dienu noslēgums Rīgā, atjaunotā sporta pilī no 
24—27. aprīlim. Tanī bija ieradušies visi mūsu valdības locekļi, armijas 
un aizsargu pārstāvji un zemnieki no visiem mūsu valsts novadiem. Ša- 
nāksmē tika nolasīti daudzi vērtīgi referāti, kas iztirzāja zemnieku lielo no- 
zīmi valsts dzīvē um nosprauda ceļus, pa kādiem zemniekiem jāiet savā turp: 
mākā dzīvē un darbā, lai tie kļūtu par mūsu valsts stiprāko un nesast i- 
cināmāko pamatu. Jūsmīgu runu zemniekiem teica mazpulku Virsvadonis, 
sakot: „Darbs un cīņas uzņēmība būs tāpat vajadzīga nākotnē, kā bijā va- 
jadzīga senāk un kā tā ir tagad vajadzīga .. Būsim tikpat sirsnīgi un 
dedzīgi darbos, kā dažkārt spējam būt vārdos. Un — lai varētu visla- 
bāki pakalpot šim laikmetam, lai visi varētu palīdzēt celt valsts un tau- 
tas godu, atminēsimies un prātā paturēsim, ko teicis mūsu rakstnieks Ed- 
vards Virza: Mūžība pieder ne lapai, bet kokam, ne atsevišķam cilvēkam, 
bet tautai. To turēsim prātā, nekad no domām ārā nelaidīsim. Mēs esam 
tikai lapas — jūs un es, um jūs. Katrs par sevi, visi kopā. Būsim uzti- 
cīgi un uzticami savās vietās, kā lapas, tad mūžīgs būs koks, tauta un 
valsts. Tikai tad šis koks pats būs mūžīgs... Mūsu pienākums ir vairs 
nerunāt par mūžīgo Latviju, bet darbiem, cīņām un upuriem padarīt Lat- 
viju mūžīgu. Un zemnieks savā darbā, savā sētā, savās paaudžu paaudzēs 
ir šīs mūžīgās Latvijas avots un pamats, sakne un celms, spēks un sargs.' 


MĒS VARAM DZĪVOT UN STRĀDĀT ARĪ PILĪS 


Mūsu tālie senči, ceļot greznas pilis agrākiem zemes kungiem, nedo- 
māja, ka reiz pienāks laiks, kad viņu pēcnācēji kļūs par to saimniekiem. 
Tagad tas noticis. 

6. maijā Siguldā notika atjaunotās un skaisti pārveidotās rakstnieku 
un žurnālistu pils iesvētīšana, kurā turpmāk smels spēkus raženam darbam 
mūsu gara darbinieki. Pils pārbūves un atjaunošanas darbu lielā mērā 
atbalstījusi valdība un sabiedrība, ziedojot šim mērķiem prāvus līdzekļus. 

Izcils notikums visā mūsu valsts dzīvē bija 11. maijs, kad notika 
Lauksaimniecības Kameras telpu iesvētīšana atjaunotā Jelgavas pilī, kurā 
piedalījās arī mazpulku Virsvadonis, aizrādot, ka tagad ir izlabota vēstures 
nodarītā pārestība. Jelgavas pili, kuru cēluši latviešu amatnieki 
pēc lielā itaļu architekta Rastrelli projekta 18. g. simtenī, nopostīja ber- 
montieši, Jaujot aiziet bojā lielām mākslas vērtībām un vēsturiskiem do- 
kumentiem. Tagad šī lieliskā celtne pēc pirmprojekta atjaunota visā krāš- 
ņumā, dodot ērtas un patīkamas telpas visiem lauksaimniecības kameras 
darbiniekiem. Pils atjaunošana valdībai izmaksājusi Ls 


Uz Jelgavass pili pārcēlusies arī mazpulku un jaunatnes audzināšanas 
nodaļa. Pēc Virsvadoņa norādījumiem, tai telpas ierādītas greznā pils ko- 
lonādē. 


JAUNATNES PAUSME TAUTAS VIENĪBAS SVĒTKOS 15. MAIJĀ 


bija notikums, kuram līdzīga Rīga vēl nebija pieredzējusi. Skate notika 
14. maijā. Archibīskapa katedrales laukumā un tajā piedalījās skolu jaunat- 
ne utt gandrīz visas jaunatnes organizācijas, kuru vidū bija redzami arī 
vairāk kā 400 mazpulku dalībnieki formas tērpos. Jaunatni, skaļu gaviļu 
sveikts, uzrunāja Prezidents, teikdams: „Arī tevi, jaunatne, dzīve 
sauc strādāt savu darbu, kas tev piemērots. Bet jau tagad, iekams tavs 
laiks nāk stāties pieaugušo rindās, centies kalpot Latvijai, cik tev iespē- 

jams, jau tagadfstrādā viņas stiprumam, slavai un * godam. lstais darbs 
sagaida tevi, kad tu, jaunatne, būsi.spēka pilnībā. Līdz tam laikam izlieto 
katru izdevību un iespēju mācīties, gatavoties un stiprināt savas spējas, ka 
vari godam veikt darbu un nest atbildību — lielu vai mazu, kāda katram 
būs jānes. Izaudzini sevī skaidru apziņu par to, ka nav lielāka un cēlāka 
darba un lielāka goda, kā kalpot Latvijai, kalpot Latvijas idejai. To var 
izdarīt arī šķietami mazos darbos... Tas, ko mēs nākamos gados sasnieg- 
sim, būs atkarīgs no mums, tas ir dots mūsu rokās, un iešana uz priekšu 
vai atpakaļ atkarāsies no mums pašiem. Un tu, jaunatne, zini, ka tavs 
ceļš drīkst būt un arī būs tikai uz priekšu!.., 

Tautas vienības svētku svinīgais akts šogad notika Nācionālā Operā un tanī 
paziņoja arī pirmos Tēvuzemes balvas ieguvējus. Šogad Tēvuzemes balvu 
ieguva — komponists J. Vitols, operdziedātāja M. Brechman-Štengele un 
A. Kaktiņš, Nācionālā teātra aktieris A. Mierlauks un rakstnieks J. Aku- 
rāters. 


DAUGAVAS ŪDEŅI KALPOS LATVIEŠU TAUTAI! 

22. maijā piepildījās ilgi lolotais sapnis — notika Ķeguma elektriskās 
spēkstacijas pamatakmens likšanas svinības.  Spēkstacijas celšanas darbi 
jau tālu pavirzījušies uz priekšu un pēc pāris gadiem apvaldītie Daugavas 
ūdeņi dos gaismu laukiem un pilsētām, dos enerģiju dzelzceļiem, fabrikām 
un rūpniecības uzņēmumiem. Ķeguma spēkstacija būs grandiozākais pie- 
Mmineklis tagadējam laikam un tautas Vadonim, kas šo darbu ierosinājis un 
mācējis pienācīgi atrisināt ar to saistītās grūtības. 

LIELĀ AICINĀJUMA ATBALSS... 
Pirms gada tautas Vadonis griezās pie sabiedrības ar aicinājumu ziedot 


līdzekļus Uzvaras laukuma izbūvei. Nepieredzētā sajūsmā atsaucās visda- 


žādākās iedzīvotāju aprindas. Ziedotāju vidū izcilu vietu ieņem arī jau- 
natne un daudzi mazpulki, kas kopējam darbam ziedojuši lielākas vai mā- 
zākās summas. Tagad noslēdzies šis lielā darba pirmais — līdzekļu vāk- 
šānas posms. Uzvaras laukuma izbūvei tauta ziedojusi 2 760.000 ls. Pre- 
zidents visiem lieliem un maziem ziedotājiem izteicis sirsnīgāko pateicību. 
Tā kā mazpulku organizācija Uzvaras laukuma izbūvei ziedojusi arī 10.000 
darba dienas, tad īstais darbs mums vēl stāv priekšā. Mazpulka dalīb- 


„nieki! Gatavosimies tam, lai varētu pienācīgi pildīt Virsvadonim doto so- 


lījumu! 


LIKUMS, KAS KĀRTOS ZEMNIEKU LIETAS 

1. jūnijā noslēdzās agrārreformas darbs Latvijā, izdodot jaunu likumu 
par zemes ierīcību. Šis jaunais, ilgi gaidītais likums izdots lauksaimniecī- 
bas kultūras pacelšanai, apstākļu novēršanai, kas traucē zemes racionālu 
apsaimniekošanu, un jaunu lauksaimniecību ierīkošanai. Uz šī likuma pa- 
mata izdarāma zemes vienību robežu noteikšana, zemes vienību robežu rē- 
gulēšana, dažu kopīpašumu zemju sadalīšana u. t. t. 

Jaunais zemes iercības likums, kopā ar jau agrāk izdoto meliorācijas 
likumu, palīdzēs lietderīgi kārtot daudzus mūsu lauksaimnieku dzīvē nepie- 
ciešamus pasākumus Bez tam — tas ir pašu latviešu izstrādāts un izdots 
likums, piemērots mūsu zemes vajadzībām un patiesiem apstākļiem. Līdz 
šim mūsu zemē bija spēkā daudz un dažādi, no citurienas patapināti un 
atsevišķām provincēm izstrādāti likumi (piemēram, mantošanas lietās). Ta- 
gad visā Latvijā būs viens, latviešu rakstīts likums. 


ATZINĪGUS VĀRDUS LATVIJAI 

veltījuši divi ievērojami valstsvīri, kas pēdējā laikā apciemojuši mūsu zemi 
— Anglijas ārlietu viceministrs lords Plimūts un Zviedrijas ārlietu ministrs 
Zandlers. Abi ministri sajūsmināti par skaisto Latvijas dabu un latviešu 
darba lieliem sasniegumiem, sevišķi lauksaimniecībā. 

MAZPULKU VADĪTĀJI GATAVOJAS SAVAM DARBAM 
mazpulku vadītāju kursos, no kuriem pirmie notika Rīgas mazpulku mītnē, 
Saules dārzā, no 31. maija līdz 5. jūnijam. Kursos piedalījās vairāk kā 60 
Rīgas pils. novada mazpulku vadītāji un guva daudz jaunu ut vērtīgu ier0- 
sinājumu mazpulku darbam. Jūnijā notika kursi arī Jelgavas novada maz- 
pulku vadītājiem Svētē. 
LAUKSAIMNIECĪBAS KAMERAS PRIEKŠSĒDĒTĀJS — MAZPULKU 
PRIEKŠNIEKS 

Sākot ar aprīli mazpulku un jaunatnes audzināšanas nodaļasļē 
tiešo vadību uzņēmies Lauksaimniecības Kameras priekšsēdētājs R. Dzērve. 
Līdz ar to mazpulku organizācijai parādīta izcila uzmanība, jo Kameras 8 
Priekšsēdētāja personā mazpulku organizācija vienmēr atradusi savu patieso 
draugu un labvēli, kas mazpulkiem piegriež sevišķu vērību latvju nākošās 
zemnieku paaudzes veidošanā. 
MŪSU ŽURNĀLAM JAUNS REDAKTORS 

Par žurnāla „Vadītājs” atbildīgo redaktoru Lauksaimniecības Kameras 
Prezidijs iecēlis ideoloģijas un propagandas nozares vadītāju Arn. Lūsi. 
MAZPULKU PIEDERUMU APGĀDU 
Orģanizē Lauks. Kameras vecākais sevišķu uzdevumu ierēdnis — mazpulkū 
inspektors B. Radziņš. Jaunā veikalā mazpulku dalībnieki varēs par lētu 
samaksu iegādāties visus mazpulku dzīvei un darbam nepieciešamos priekš» 
metus — formas tērpus, nozīmes, darba rīkus t. t. Veikalu pārzinās un vā- | 
dīs mazpulku nodaļa. 

„Dalības plāns 


JŪLIJĀ 


Novadā: Novada aršanas un adīšanas sacensības. 


Adīšanas un aršanas sacensības rajonu tiometnēs. 
Inspektoru apmeklējumi mazpulkos, 


Mazpūlkā: Vasaras sanāksmes, pārrunājot atsevišķu augu apkop- 
šanu un pārbaudot ierakstus grāmatvedībā. 

Mazpulka vadītāja un valdēs apmeklējumi katra dalībnieka saimniecībā. 

Mazpulka ekskursija pa savu dalībniēku saimniecībām un arī uz kādu 
priekšzīmīgu saimniecību vai kaimiņu mazpuilku. 

Piedalīšanās citu organizāciju rīkotos sarīkojumos, slaukšanas, pļau- 
šanas un mājsaimniecības darbu sacīkstēs. 


AUGUSTĀ 


. 
ī 
Diženo izraudzīšana. 
Turpinās rajonu nometnes, rajonu pieccīņas. 
i Novadā: Novada aršanas un adīšanas sacensības. 
l Diženo izraudzīšana. 
Inspektoru apmeklējumi mazpulkos. 
| Mazpulku piedališanās rajonu izstādēs, Zemgales apgabala izstādē — 

Jēlgavā um gatavošanās Pļatujassvētkiem. 

Mazpulkā: Vasaras sarāksmes, pārrunājot sagatavošanos brauk- 
šanai uz Pļatijassvētkiem Jelgavā, rudens ražojumu apskates sarīkošanu, 
izstādīšanas kārtību, godalgu sagādāšanu un grāmatvedības noslēgšānu. 

Mazpulka vadītāja um valdes apmeklējumi katra dalībnieka saim- 
niecībā. 

Piedalīšanās tuvākos citu organizāciju sarīkojumos ut palīdzībā: darbs 
tuvākai baznīcai vai draudzēi. 

Skolniektt medicīniskā izmeklēšana. 


LLK izdevums Atbildīgais redaktors Ārn. Lūsis, Redaktors B. Radziņš 

